Smrt u Vavilonu, ljubav u Istanbulu - Iskender Pala | Knjiga.ba knjižara\nPisac: Iskender Pala\nPisac bestselera Istanbulska lala\nKnjiževnost, Romani, Ljubavni, Preporuka\nPod nebeskim svodom, u ime zla koje čoveku razgolićuje dušu, i u ime dobra koje je odeva… Ko zna šta će biti sad, kad se Vavilon probudi!\nU davno doba vavilonskih mudraca, opservatorija i zvezdanih nauka, grupa učenjaka pronikla je u tajne svemira. No podaci o svemirskim rastojanjima, mogućnostima međugalaktičkih putovanja i odbrani Zemlje od neblagonaklonih gostiju sahranjeni su kraj Eufrata zajedno s poslednjim mudracem Aršijom Akeldanom i zlatnim idolima Vavilona. Tajna šifra koja otvara vrata ka ovom blagu ostala je sačuvana samo u malom krugu posvećenih, i čeka dan kada će ovaj svet dovoljno napredovati da bude dostojan tog znanja…\nHiljadama godina potom, na obalama Tigra niče jagoda. Ubrana, bačena u kazan sa vlaknima palme, pretvorena u kašu, preobraćena u hartiju, susreće se sa crnim očima tužne lepotice. Jedno ime zapisano komadićem ćumura, nekoliko suza koje će ga izbrisati i poljubac crnooke Lejle koji će kao žig pasti na nevidljivi zapis rodiće u listu hartije ljubav, želju da postane čovek, želju da postane najveći ljubavnik na svetu…\nPrevodilac: Dubravka Srećković Divković\nPod nebeskim svodom, u ime zla koje čoveku razgolićuje dušu, i u ime dobra koje je odeva… Ko zna šta će biti sad, kad se Vavilon probudi! U davno doba vavilonskih mudraca, opservatorija i zvezdanih nauka, grupa učenjaka pronikla je u tajne svemira. No podaci o svemirskim rastojanjima, mogućnostima međugalaktičkih putovanja i odbrani Zemlje od neblagonaklonih gostiju sahranjeni su kraj Eufrata zajedno s poslednjim mudracem Aršijom Akeldanom i zlatnim idolima Vavilona. Tajna šifra koja otvara vrata ka ovom blagu ostala je sačuvana samo u malom krugu posvećenih, i čeka dan kada će ovaj svet dovoljno napredovati da bude dostojan tog znanja… Hiljadama godina potom, na obalama Tigra niče jagoda. Ubrana, bačena u kazan sa vlaknima palme, pretvorena u kašu, preobraćena u hartiju, susreće se sa crnim očima tužne lepotice. Jedno ime zapisano komadićem ćumura, nekoliko suza koje će ga izbrisati i poljubac crnooke Lejle koji će kao žig pasti na nevidljivi zapis rodiće u listu hartije ljubav, želju da postane čovek, želju da postane najveći ljubavnik na svetu…\nŽilber Delae, Marsel Marlije...\nIgra prestola - Ilustrovano...


OSM Televizija - BiH - EU - Počeo sastanak sa liderima političkih stranaka\nBiH - EU - Počeo sastanak sa liderima političkih stranaka\nU Sarajevu je počeo sastanak visokog predstavnika EU za spoljne poslove i bezbjednosnu politiku Federike Mogerini i evropskog komesara za evropsku politiku susjedstva i pregovore o proširenju Johanesa Hana sa liderima političkih stranaka u BiH.\nSastanku u zgradi zajedničkih institucija BiH, koji je počeo oko 11.30 časova, prisustvuju predsjednici SNSD-a Milorad Dodik, SDS-a Mladen Bosić, PDP-a Mladen Ivanić, SP-a Petar Đokić, DNS-a Marko Pavić, NDP-a Dragan Čavić, HDZ-a BiH Dragan Čović, HDZ-a 1990 Martin Raguž, SBB-a BiH Fahrudin Radončić, DF-a Željko Komšić, SDP-a BiH Zlatko Lagumdžija, BPS-a Sefer Halilović i zamjenik predsjednika SDA BiH Bakir Izetbegović.\nIzetbegović je ocijenio da postoji mogućnost da na "liniji evropske inicijative", koja je krenula kao britansko-njemačka inicijativa, bude kreiran dokument koji će biti baziran na sporazumima koji su postignuti, aludirajući na sporazum između SDA, DF-a i stranaka okupljenih oko Saveza za promjene.\nRaguž je izjavio da od ovog sastanka očekuje puno i pozdravio dolazak najodgovornijih ljudi EU. "Poruka je jasna, Evropa je tu, prozor nam je otvoren, a naše je da uzmemo svježeg vazduha", rekao je Raguž i ocijenio da nema više vremena da se na dosadašnji način propuštaju prilike za približavanje EU.\nJoš iz iste kategorije: « Šukalu pristupila dva poslanika opozicije Sud BIH - Mitrović i Glogovac negirali krivicu »


Prva SDS predstavila kandidate na ovogodišnjim izborima | Grad Prijedor online vijesti i informacije\nRadomir Lukić, predsjednik Prve SDS, kandidat je te stranke za predsjednika Republike Srpske, a Gojko Kličković za srpskog člana Predsjedništva BiH, rečeno je danas na konvenciji partije u Banjaluci. Poručuju da će Prva SDS, na izborima, zagovarati sabornost i odgovornost.\n“Kako baštinimo dobru i najbolju tradiciju srpskog političkog organizovanja krajem 20. i početkom 21. vijeka, kako smo se držali onoga sa čim smo stvorili Republiku Srpsku, nadamo se dobrim rezultatima, u najmanju ruku nadamo se mandatima u Narodnoj skupštini Republike Srpske”, istakao je Radomir Lukić, predsjednik Prve SDS i kandidat za predsjednika Republike Srpske.\n“Zadatak i stav naše Prve SDS da i dalje pokušamo izgraditi povjerenje između dva entiteta i tri konstitutivna naroda vodeći računa da poštujemo sva prava manjina. Pod dva, da se izborimo za konstitutivnost srpskog naroda u Federaciji”, istaka je Gojko Kličković, kandidat Prve SDS za sprskog člana Predsjedništva BiH.\nPrva SDS očekuje i mandat u Predstavničkom domu Parlamentarne skupštine BiH. Slobodan Bijelić, nosilac liste za izbornu jedinici jedan obećava da će se izboriti za srpske interese.\n“Očekivanje naše stranke je da ćemo na ovim izborima, minimum jedno mjesto u Parlamentarnoj skupštini, odnosno Pedstavničkom domu Parlamentarne skupštine BiH, osvojiti. To je veoma bitno za stranku ovakve provinijencije, jer smo uvjereni da se tamo u Sarajevu brane interesi Republike Srpske”, naglasio je Slobodan Bijelić, nosilac kandidatske liste Prve SDS za Predstavnički dom PS BiH.\nRadićemo na jačanju Republike Srpske i njenom daljem razvoju, poručeno je na konvenciji Prve SDS koja je danas obilježila i krsnu slavu Petrovdan. Potrudiće se, poručuju, i da pomire politike koje su štetne po Republiku Srpsku i njene institucije.


- Srpski parlamen nije doneo nijedan zakon o ljudskim pravima još od 1997 godine !\nSrpski parlamen nije doneo nijedan zakon o ljudskim pravima još od 1997 godine !\nKoliko su u Srbiji ugrožena ljudska prava, govori činjenica, da u Srbiji nije donešen nijedan novi zakon o ljudskim pravima , još od 1997 godine.\nDa, upravo tako, već pune 22 godine Srpski parlament nije učinio ništa kako bi poboljšao ljudska prava u Srbiji.\nI ne samo da 22 godine nisu doneli nijedan zakon koji se tiče ljudskih prava, već nije bilo ni predloga izmene zakona ili barem dopune zakona, koje bi u nekoj meri poboljšali prava građana.\nI dok se u svim Evropskim zemljama stalno donose novi zakoni , koji građanima daju veća prava po raznim pitanjima, u Srbiji kao da niko ne brine o ljudskim pravima. Čak šta više, donose se razni zakoni koji ugrožavaju ljudska prava.\nSrpski parlament se ne bavi ljudskim pravima već pune 22 godine, ali su zato veoma efikasni kada se donose kazneni zakoni i zakoni za sankcionisanje građana, a upravo ti zakoni u velikoj meri ugrožavaju ljudska prava u Srbiji.\nZakoni koji daju veća ovlašćenja izvršiteljima, policiji, kazneni zakoni, svakodnevno se izglasavaju, samim tim se u velikoj meri ugrožavaju ljudska prava. Na žalost to je jedan od glavnih razloga , što velika većina mladih ljudi napušta Srbiju i odlazi u zemlje gde se ljudska prava poštuju više nego u kod nas. Velika većina tih mladih ljudi se nikada ne vrati u svoju domovinu.


Play Off ostvario veliku pobjedu u Banja Luci - SportSport.ba\n04.05.22. 21:13 E. Dindić\nNakon prvih 10 minuta imale su gošće iz Sarajeva prednost od 21:17. Drugi period furioznom igrom domaće košarkašice rješavaju sa 24:10. Na veliki odmor odlazi se pri rezultatu 41:31 u korist Orlova.\nTreći period ponovo dobra igra izabranica Armina Šećerovića koji ovaj period rješavaju u svoju korist sa 22:16. Rezultat nakon 30 minuta glasio je 57:53 u korist domaćeg sastava.\nČetvrti period košarkašice Orlova dosta imaju problema u organizaciji napada, što košarkašice Play Offa koriste te kažnjavaju svaku grešku izabranica Dragane Svitlice. Ovaj period završava rezultatom 24:13 za gošće iz Sarajeva, te na kraju veliku pobjedu Play Offa rezultatom 77:70.\nKod pobjednika istakla se Samantha Roscoe sa 24 poena i pet skokova, dok je Nikolina Džebo dodala 16 uz osam uhvaćenih lopti. Orlove u ovom susretu predvodila je maestralna Vladinka Erak sa 26 poena i 13 skokova, dok je Marina Ristić dodala 18.


Regionalni radio Srem | Izmena saobraćaja za vreme trajanja Rumskog vašara\nAdmin 30. октобра 2018. Aktuelno, Opštinske vesti, Ruma, Servis Нема коментара на Izmena saobraćaja za vreme trajanja Rumskog vašara\nJP Direkcija za izgradnju Rume obaveštava građane i privredne subjekte o preusmeravanju saobraćaja u toku vašara. Naime, u periodu od 1. u mesecu od 7 sati do 3. u mesecu do 14 sati se ograničava saobraćaj postavljanjem vertikalnih zapreka, službenih lica i odgovarajuće signalizacije za preusmeravanje saobraćaja u Glavnoj ulici od raskrsnice sa Kraljevačkom do Privredničke ulice i u Privredničkoj ulici od Glavne ulice do Korparske ulice.\nU periodu od 1. u mesecu od 7 sati do 3. u mesecu do 14 sati se ograničava saobraćaj postavljanjem vertikalnih zapreka, službenih lica i odgovarajuće signalizacije za preusmeravanje saobraćaja u Radničkoj ulici od raskrsnice sa Glavnom ulicom do raskrsnice sa Korparskom ulicom.\nU periodu od 2.u mesecu od 7 sati do 3. u mesecu do 14 sati se ograničava saobraćaj postavljanjem vertikalnih zapreka, službenih lica i odgovarajuće signalizacije za preusmeravanje saobraćaja u Glavnoj ulici od raskrsnice sa Kraljevačkom ulicom odnosno Ulicom Augusta Šenoe do raskrsnice sa Radničkom ulicom.\nU periodu od 2. u mesecu od 7 sati do 3. u mesecu do 14 sati se ograničava saobraćaj postavljanjem vertikalnih zapreka, službenih lica i odgovarajuće signalizacije za preusmeravanje saobraćaja u Ulici 15. avgusta od raskrsnice sa Ulicom Augusta Šenoe do kraja naselja i u Ulici Knjaza Miloša od raskrsnice sa Glavnom ulicom do Ulice 15.avgusta i Jelenačkoj ulici od raskrsnice sa Glavnom ulicom do Ulice 15. avgusta.


Drugi teniser sveta Endi Mari kaže da je poraz jednom morao da se dogodi i da je sada pravi trenutak da se stavi u kontekst sve što je Novak postigao.\n“Bio je u neverovatnoj seriji i zato svi od njega očekuju da pobedi u svakom meču, ali istorija nas uči da to ne može da se dogodi. Uvek naiđe dan kada ti ne igraš na svom maksimumu, a protivnik je sjajan – kada Kveri servira dobro, teško ga je pobediti“, rekao je Mari i dodao:\n“Umesto da na to gledamo kao na iznenađenje, treba da slavimo ono što je Đoković postigao, a to je nešto izvanredno. Oborio je brojne rekorde, osvojio sva četiri Slema u nizu, ostvario 30 Gren slem pobeda zaredom, neverovatno. Sada je verovatno razočaran, ali njegovih prethodnih 12 meseci najbolje su što smo imali u tenisu godinama unazad“.\nNa pitanje da li je iznenađen što je Sem Kveri okončao Đokovićev niz, Mari je odgovorio:\n“To je trava, videli ste i prošle godine Novaka sa Kevinom Andersonom – jak server koji do tada nije pobeđivao vrhunske igrače na Slemovima, a bio je vrlo blizu s Novakom, izgubio je sa 7:5 u petom setu. Onda je pobedio mene na US openu... Čest je slučaj da mečeve sa serverima tog tipa odluči nekoliko poena, a ako ne osećaš lopticu dobro, to samo stvara dodatni pritisak“.\nAustralijski teniser Bernard Tomić kaže da je Kveri igrao fantastično i dodaje:\n“Novak nije bio na svom maksimumu. Mislim da kada toliko pobeđuješ kao on, nekada je teško da se koncentrišeš, a i svi žele da te pobede svakoga dana. Sem je odigrao meč života, a to je i potrebno kako bi se savladao najbolji na svetu“.\nMiloš Raonić kaže da Đokovićeva eliminacija neće mnogo promeniti turnir, dok Stiv Džonson ističe da sada svi imaju više vere u sebe.\nĐoković je trostruki šampion Vimbldona (2011, 2014, 2015), a porazom je prekinuo niz od 28 Gren slem turnira na kojima je stizao makar do četvrtfinala.


SAM :: Novosti :: Delta Holding predstavio deveti izveštaj o održivom i odgovornom poslovanju\nNaslovna :: Aktuelno :: Novosti :: Delta Holding predstavio deveti izveštaj o održivom i odgovornom poslovanju\nDelta Holding objavio je i predstavio 9. Izveštaj o održivom i odgovornom poslovanju za 2017. godinu. Tačnost podataka sadržanih u Izveštaju, na zahtev Kompanije, proverila je revizorska kuća KPMG.\nZa ostvarene rezultate u oblasti održivosti i društvene odgovornosti u 2017. godini, Delta Holding osvojio je pet značajnih nagrada. Među njima je Glavna Virtus nagrada za doprinos razvoju filantropije na nacionalnom nivou, kao i dve nagrade Srpske asocijacije menadžera, za Društveno odgovornu kompaniju godine i Najbolji program za razvoj talenata.\n„Svakodnevno promovišemo važnost kontinuiranog učenja i prenošenja znanja onima kojima su potrebna za razvoj karijere ili započinjanje sopstvenog biznisa. U toku 2017. godine imali smo 40.500 sati obuke, a zaposlili smo i 58 mladih u okviru projekta Mladi lideri kojima smo dali šansu da uče i rade u svojoj zemlji,“ rekla je Marija Desivojević Cvetković, viši potpredsednik za strategiju i razvoj Delta Holdinga i članica UO SAM-a.\nIzvršna direktorka SAMa Jelena Bulatović je imala priliku da na ovom događaju, u razgovoru sa Tijanom Koprivicom, direktorkom za održivo poslovanje u Delta Holdingu i Marijom Mitrović, programskom menadžerkom u Trag fondaciji, predstavi napore SAMa u promovisanju održivog razvoja i odgovornog poslovanja, posebno među menadžerima i firmama iz MMSP sektora.\nPanel na temu “Inovacije u funkciji održivog poslovanja” vodila je Radojka Nikolić, urednica Magazina Biznis i Ekonometar i članica UO SAM-a. Učesnici panela Zoran Uzelac, direktor stočarstva Delta Agrara, Zoran Đogić, menadžer voćarstva Delta Agrara, Milan Puzović, menadžer za energetsku efikasnost Delta Holdinga, Žužana Šandor, direktor Delta Paka i Aleksandar Plemić, Mladi lider, govorili su o važnosti primene inovacija koje dovode do uštede resursa, energije i zaštite životne sredine, kao i o značaju uvažavanja i prihvatanja ideja mladih kadrova.\nKroz brojne aktivnosti na polju energetske efikasnosti, u pojedinim delovima sistema smanjena je potrošnja energije za 30 do 40% na mesečnom nivou u poređenju sa prethodnom godinom. Reciklažom papira i kartona sačuvano je više od 20.600 stabala. U kompaniji se od osnivanja rodna ravnopravnost ne dovodi u pitanje, a kao dodatna podrška materinstvu uvedeno je klizno radno vreme za majke dece predškolskog uzrasta.


* Intenzivna dešavanja i u nastavku jeseni u Ujedinjenim granskim sindikatima Nezavisnost obeležena su i potkraj oktobra, kada je u Palati Srbije Beogradu, održan sedmi sastanak Zajedničkog konsultativnog odbora za pristupanje Republike Srbije Evropskoj uniji (The EU-Serbia Civil Society Joint Consultative Committee) u proširenom sastavu. Sastanku je prisustvovalo pet predstavnika iz UGS NEZAVISNOST. Radom skupa predsedavao je Zoran Stojiljković, predsednik UGS NEZAVISNOST\nNakon uvodnog obraćanja Zorana Stojiljkovića i ko-predsedavajuće Ane Milićević-Pezelj, prva sesija razgovora bavila se trenutnim stanjem u pogledu odnosa Srbije i Evropske unije u procesu pristupanja. Na ovu temu su govorili: šef Sektora za saradnju Delegacije EU u Republici Srbiji, Ingve Engstrom, šefica Pregovaračkog tima Republike Srbije u pregovorima o pristupanju Republike Srbije EU, Tanja Miščević i v.d. pomoćnika ministra u Ministarstvu za rad, zapošljavanje, boračka i socijalna pitanja, Jovana Milovanović.\nS obzirom da UGS NEZAVISNOST, kao i ostali reprezentativni socijalni partneri u Srbiji, već četiri godine očekuju konsultacije sa Vladom o Akcionom planu za Poglavlje 19 koje se bavi socijalnom politikom i zapošljavanjem, sa sindikalnog stanovišta bila je najznačajnija druga sesija, posvećena radu na pristupnim pregovorima u vezi ovog poglavlja. Nakon zapaženog uvodnog izlaganja Žorža Dasisa, člana Zajedničkog konsultativnog odbora, Mihail Arandarenko sa Ekonomskog fakulteta Univerziteta u Beogradu predstavio je prisutnima Izveštaj o smanjenju nejednakosti i promociji jednakih mogućnosti u socijalnoj politici i zapošljavanju.\nBudući da je, u Izveštaju, konstatovano loše stanje u Srbiji koje je izraženo kroz veoma visok GINI koeficijent (dohodna nejednakost prema SILC Anketi o dohotku i životnom standardu za period od 2012. do 2016. godine), povedena je diskusija o mogućnostima reforme sistema poreza i socijalnih transfera koji je identifikovan kao jedan od značajnih činilaca uvećavanja socijalnih nejednakosti. Otvoreno je pitanje mogućnosti uvođenja progresivnog oporezivanja kao instrumenta umanjivanja socijalnih razlika, a u cilju približavanja vrednostima na kojima počiva evropski socijalni model društva. Nakon rasprave, usledila je izjava Kristijan Vestpal, iz Delegacije za zapošljavanje, socijalna pitanja i inkluziju u Evropskoj komisiji.\nU nastavku rada skupa, Branko Budimir, pomoćnik ministra u Ministarstvu za evropske integracije u Vladi RS, Tanja Petrović, izvršna direktorka Mladih istraživača Srbije, Nikolas Bizel, iz Delegacije EU u Republici Srbiji i Dimitris Dimitriadis, član Evropskog ekonomsko-socijalnog saveta govorili su o instrumentima za pretpristupnu pomoć, nakon čega je diskutovano o iskustvima i očekivanjima Srbije od ovog mehanizma.\nU završnom delu sastanka Zajedničkog konsultativnog odbora za pristupanje Republike Srbije Evropskoj uniji u širem sastavu, razgovarano je o situaciji u civilnog društvu u Srbiji. Uvodne izveštaje podnele su članica JCC-a, Marina Škrabalo i Bojana Selaković, izvršna direktorka Građanskih inicijativa. Osnovna ocena izveštaja svodi se na izraženo slabljenje uticaja civilnog društva u Srbiji kojem je sužen prostor za učestvovanje u kreiranju javnih politika. Uz slobodu izražavanja i medija, ovo predstavlja najveći izazov u obezbeđivanju demokratskog legitimiteta pregovaračkom procesu.\nNa kraju skupa, učesnici u raspravi su, među brojnim problemima sa kojima se suočavaju organizacije civilnog društva u našoj zemlji, posebno istakli pojavu politički dirigovanih javnih kampanja, usmerenih prema kritički orijentisanim delovima civilnog društva.\nSastanak je završen usvajanjem Deklaracije Zajedničkog konsultativnog odbora za pristupanje Republike Srbije Evropskoj uniji.\nViše iz ove kategorije « UGS Nezavisnost: Značaj civilne strategije delovanja sindikata\tOdržana 3. sednica Pokrajinskog odbora UGS NEZAVISNOST za AP Vojvodinu u Sremskim Karlovcima »


Izraelska kompanija PNF Partners želi majdanpečko srebro | Ist Media\n04:31: AM Thursday September 24, 2020\nIzraelska kompanija PNF Partners želi majdanpečko srebro\nObjavljeno 9. September 2014. at 17:17 piše Ist Media\nBOR, (IST Media) Izraelska kompanija “PNF Partners”, izrazila je danas zainteresovanost da od Rudarsko-topioničarskog basena (RTB) „Bor“ kupuje srebro i proizvode od srebra, saopštila je danas borska kompanija.\nPredsednik „PNF“, čije je sedište u Londonu, Moti Panet i njegov partner Džozef Ernsten, zainteresovani su da kupuju srebro, koje bi za njihove potrebe i po njihovom uputstvu izrađivala Industrija prerade metala (IPM) iz Majdanpeka, koja posluje u sastavu RTB.\n„Svaka jevrejska porodica u kući ima srebrninu i koristi posuđe, escajg i ostale predmete od srebra. Moj partner i ja vodimo kompaniju koja proizvodi gotove proizvode od srebra, uglavnom u Turskoj, i bavimo se prodajom takvih proizvoda“, izjavio je Panet.\nGeneralni direktor RTB, Blagoje Spaskovski, ubeđen je da će vrlo brzo doći do rezultata.\n„Cilj ove poslovne saradnje bio bi prevashodno oživljavanje majdanpečke „Zlatare“. Posao sa Izraelcima značio bi njenu sigurnost i garantovao egzistenciju zaposlenima, jer je „Zlatara“ spremna za posao, budući da ima kvalitetne kadrove“, kazao je Blagoje Spaskovski.\nTehnički direktor majdanpečkog IPM-a Sanja Šojić Danilović, naglasila je da majdanpečka fabrika ima tehnologiju za izradu traženih predmeta.\n„Radujemo se ovako velikom poslu“, rekla je direktorica IPM\nListajući kataloge basenskih i proizvoda majdanpečkog IPM-a Izraelci su ocenili visokom ocenom dizajn i kvalitet proizvoda sa fotografija.


6. sjednica Vlade Federacije BiH\nVerifikacija Zapisnika 5.sjednice Vlade Federacije BiH;\nNacrt zakona o izmjenama i dopunama Zakona o duhanu;\nNacrt zakona o izmjenama i dopunama Zakona o krivičnom postupku Federacije Bosne i Hercegovine;\nPrednacrt zakona o izmjenama i dopunama Zakona o namještenicima u organima državne službe u Federacije Bosne i Hercegovine;\nPrijedlog mišljenja u vezi Prijedloga za autentično tumačenje člana 52. Zakona o udruženjima i fondacijama koji je podnio Irfan Ajanović, poslanik u Predstavničkom domu Parlamenta Federacije Bosne i Hercegovine;\nPrijedlog uredbe o izmjenama i dopunama Uredbe o načinu utvrđivanja i realiziranja javnog duga Federacije Bosne i Hercegovine za vrijeme ratnog stanja i neposredne ratne opasnosti;\nPrijedlog uredbe o izmjenama Uredbe o Uredu za saradnju i zastupanje pred Komisijom za ljudska prava pri Ustavnom sudu Bosne i Hercegovine;\nPravne posljedice koje će nastupiti implementacijom Odluke Ustavnog suda Bosne i Hercegovine o neustavnosti grba i zastave Federacije Bosne i Hercegovine – Informacija o svim aspektima i finansijskim i pravnim, koji će se javiti u procesu promjene obilježja Federacije Bosne i Hercegovine;\nMišljenje o Nacrtu sporazuma o saradnji u oblasti turizma između Hašemitske Kraljevine Jordan i Bosne i Hercegovine;\nMišljenje na korigovani Nacrt sporazuma između Vlade Slovačke Republike i Vlade Bosne i Hercegovine o razvojnoj saradnji;\nZajednička platforma o principima i načinu implementacije Akcionog plana i Strategije reforme javne uprave u Bosni i Hercegovini;\nPrijedlog odluke o osnivanju privrednog društva JP Geodetskog zavoda Federacije BiH d.o.o. Sarajevo;\nPrijedlog odluke o odobravanju izdvajanja sredstava iz Budžeta/Proračuna Federacije Bosne i Hercegovine za 2007. godinu Federalnom ministarstvu zdravstva;\nPrijedlog odluke o rasporedu sredstava «Transfer za političke stranke i koalicije» Budžeta/Proračuna Federacije Bosne i Hercegovine za 2007. godinu, za I kvartal 2007. godine;\nPrijedlog odluke o broju članova nadzornih odbora u privrednim društvima u kojima ovlašćenja po osnovu državnog kapitala vrši Federalno ministarstvo energije, rudarstva i industrije;\nIzvještaj o poslovanju privrednih subjekata iz oblasti prometa i komunikacija za 2006. godinu sa Prijedlogom zaključka;\nIzvještaj o privrednim društvima prema kojima ovlaštenja po osnovu državnog kapitala vrše organi Federacije iz nadležnosti Federalnog ministarstva poljoprivrede, vodoprivrede i šumarstva i preliminarnih finansijskih izvještaja za 2006. godinu;\nInformacija o pokretanju postupka za zaključivanje Ugovora sa OPEC i Kuvajtskim fondom radi kompletiranja kredita za obnovu južnog pravca željezničkog koridora Vc sa Prijedlogom zaključka;\nInformacija o preliminarnim finansijskim rezultatima privrednih subjekata iz oblasti energije za 2006. godinu;\nPrijedlog članova Komisije za izbjeglice i raseljene osobe Bosne i Hercegovine;\nIzvještaj sa Prijedlogom Liste kandidata za imenovanje direktora Arhiva Federacije Bosne i Hercegovine;\nLista uspješnih kandidata na javnom konkursu za imenovanje direktora Federalnog zavoda za agropedologiju;\nInformacija o prijedlogu Kolektivnog ugovora o pravima i obavezama poslodavaca i zaposlenika u oblasti zdravstva na teritoriji FBiH;\nPrijedlog odluke o raspodjeli sredstava Transfera za penzijsko i invalidsko osiguranje- refundiranje sredstava Fondu PiO/MiO za penzije vojnika penzionisanih po povoljnijim uvjetima;\nPrijedlog odluke o ostvarivanju prava iz bolničke zdravstvene zaštite povratnika u općine Srebrenica, Bratunac i Milići u Republici Srpskoj u zdravstvenim ustanovama u Federaciji BiH;\nPrijedlog odluke o odobravanju izdvajanja sredstava za finansijsku pomoć u saniranju posljedica požara u Javnoj ustanovi “Dječiji dom Bjelave”, Sarajevo;\nPrijedlog odluke o obustavljanju postupka privatizacije “Energoinvesta” d.d. Sarajevo;\nPrijedlog odluke o proglašenju neposredne pogodbe za prodaju državnog kapitala preduzeća “Hidrogradnja” d.d. Sarajevo neuspješnom.


Foto: Beta/ Nebojša Tejić, Zorana Jevtić\n14.09.2020. 07:48h 13.09.2020. 23:09h\nNaredne sedmice, od 21. septembra, trebalo bi da bude održana Skupština na kojoj će biti izabrani predsednik parlamenta i generalni sekretar. Potom sledi i formiranje vlade\nSrpska napredna stranka najverovatnije će do kraja ove nedelje održati sednicu Predsedništva partije, na kojoj će centralna tema biti formiranje nove vlade, saznaje Kurir. Načelni plan je, ističe izvor našeg lista iz vrha SNS, da nakon pomenute sednice, u toku naredne nedelje, od 21. septembra, bude zakazana sednica Skupštine Srbije, na kojoj bi bili izabrani predsednik parlamenta, generalni sekretar i potpredsednici, a potom, nakon dan-dva, i formirana vlada.\nTako bi izvršna vlast bila imenovana do kraja septembra - roka koji je u više navrata pominjao i predsednik Srbije i lider naprednjaka Aleksandar Vučić. Rešavanje problema u SNS\n- Sednica Predsedništva stranke još nije zakazana, ali svi očekujemo da će biti održana do kraja ove nedelje, uključujući i vikend. Iako se i na ranijim sednicama Predsedništva provlačila tema formiranja nove koalicione većine, verujem da će to sada biti centralna tema. Predsednik Vučić je rekao da će nova vlada biti formirana do kraja septembra, a kako treba da se zakaže i sednica Skupštine, na kojoj bi se izabrao predsednik, pre formiranja vlade, jedini termin kada Predsedništvo, koje će prethoditi svemu ovome, može da se održi je do kraja ove nedelje - navodi izvor našeg lista iz SNS.\nVučić je u više navrata rekao da će Srbija dobiti novu vladu do kraja septembra. Gostujući na RTS pre četiri dana, Vučić je kazao da pre formiranja nove vlade, SNS treba da reši neke svoje unutrašnje probleme, što je već u toku.\n- Zadovoljan sam što imamo više od 55 odsto novih gradonačelnika i predsednika opština. To ne znači da su oni koji više nisu na svojim položajima bili loši, ali je uvek dobro da dođe do nove i svežije krvi - naveo je Vučić, kao i da će nova vlada morati da se „suoči s važnim i ozbiljnim problemima“, te to mora biti „vlada hrabrih ljudi“.\nBojan Klačar, izvršni direktor Cesida, kaže da bi trebalo da dobijemo vladu do kraja septembra, ali da to najviše zavisi od procene SNS i Vučića.\n- Ipak, imajući u vidu čvrstu Vučićevu najavu, očekuje se da rok bude ispunjen i da dobijemo vladu za dve ili tri nedelje. To će biti vlada kontinuiteta - navodi Klačar, a na pitanje da li je sada izvesnije ko ulazi u Nemanjinu - SPS ili Spas, on kaže:\n- Iz onoga što izjavljuju funkcioneri SNS i Vučić, i dalje se ne vidi njihov opredeljujući stav. Imajući u vidu neke druge poteze i gledajući širu sliku, realnije je da u vladi bude SPS, tradicionalno uz manjine. To se vidi jer su SPS i SNS međusobno spustili tenzije i jer je Šapić izabran za predsednika Skupštine opštine Novi Beograd. Gledajući i dešavanja u Starom gradu i Novom Beogradu, izgleda kao da je SNS napravio sa Šapićem neki prećutni dogovor o lokalu. Kada je reč o ljudima u vladi, bilo bi dobro da to budu ljudi sa što manje balasta, stručni.\nSASTAV VLADE Brnabićeva najveći favorit za premijera\nNajveći favorit za premijera je Ana Brnabić, koja je Vladu i vodila prethodne četiri godine. Spekuliše se da u Nemanjinoj ostaju Zorana Mihajlović, s tim što bi ona preuzela resor energetike, Jadranka Joksimović, dok bi Marko Čadež došao na čelo resora privrede. Prema nekim spekulacijama, siguran je i Zlatibor Lončar, aktuelni ministar zdravlja. Marko Blagojević, koji vodi Kancelariju za obnovu i razvoj, mogao bi da dođe na čelo sektora za građevinu.\nTRKA ZA PRVOG ČOVEKA SKUPŠTINE Marinković, Orlić, Obradovićeva u igri\nNajveće šanse da vode Skupštinu Srbije u sledećem mandatu imaju funkcioneri SNS - Vladimir Marinković, Marija Obradović ili Vladimir Orlić, a postoji mogućnost i da, ukoliko se vladajuća koalicija ipak napravi sa Spas, to mesto pripadne nekom iz tog bloka.\nKurir.rs, Katarina Blagović/ Foto: Beta/ Nebojša Tejić, Zorana Jevtić, EPA\nMARKO BLAGOJEVIĆ, MINISTAR GRAĐEVINE, ŠAPIĆ MINISTAR TRGOVINE: Evo koje su moguće promene u Vladi Srbije!\nIVICA DAČIĆ: Nismo svi u SPS anđeli, znam da bi neki, ako odemo u opoziciju, prešli u SNS\nAleksandar VučićIvica DačićAleksandar ŠapićSNSsednicaNarodna skupština SrbijevladaBojan Klačar


„Dok moja država tone, Australija ne čini ništa da reši problem..." - Klima101\n„Dok moja država tone, Australija ne čini ništa da reši problem..."\n„Dok moja država tone, Australija ne čini ništa da reši problem…”\nNeaktivnost i tvrdoglavost političara Australije doneli su očaj u Kiribati, koji je zbog globalnog zagrevanja jedna od prvih žrtava rasta novoa okeana, piše u tekstu za Gardijan bivši predsednik te ostrvske zemlje, Anote Tong.\n„Sve češće velike plime i žestoke oluje, poplave, ekstremne suše, dodatak su našim životima s kojim se do sada nismo susretali. Porast nivoa mora zagađuje naše izvore pitke vode, zemlju čini nenaseljivom jer na njoj više ne može da raste ni kokos, a naše obale menjaju se svaki dan. Kažu nam, vrlo hladnokrvno, kako je možda došlo vreme da napustimo naše ostrvo, mesta gde su pokopani naši preci i gde naša deca imaju dom i identitet”, piše Anote Tong.\nTekst je objavljen u rubrici „Stav”, pod naslovom: „Dok moja država tone, Australija ne čini ništa da reši problem klimatskih promena”.\nKonzervativne projekcije ekologa bave se globalnim zagrevanjem od 1,5 do 2 Celzijusa, a dosadašnje zagrevanje od samo pola stepena pokazalo se kao početak apokalipse za narod zbog koji je nedavno skovan termin „klimatske izbeglice”, prenosi „Blic”.\nJoš 2008. godine tadašnji predsednik Tong rekao je da su došli do tačke „sa koje nema povratka, i da je bolno planirati dan kada više, bukvalno, nećemo imati svoji zemlju”, a vec 2013. rekao je da je vreme za planiranje masovne migracije.\nVelike države ne brinu o problemima sa kojima se suočavaju najugroženiji\n„Ne samo da se Amerika povukla iz Pariskog sporazuma o klimatskim promenama, već se šuška da će to da učini i naš „veliki brat”, jedan od najgorih zagađivača na planeti, Australija. Oni su jedna od retkih država čija emisija gasova ne opada, ne stagnira, nego raste, i koja time pokazuje da im uopšte nije stalo do naroda i država na Pacifiku, njihovih prvih suseda. Kao i SAD, Australija je podbacila kao regionalni lider i zaštitnik”, naveo je on.\nKiribati, koju turisti zbog prirodnih lepota i načina života opisuju kao “raj na zemlji”, sada gradi betonske blokove kako bi zaustavio nadiranje mora, ali pogoršavaju eroziju plodnoga tla.\nNeke se kućice, preko noći, nađu okružene morem koje onda povlači peskovito tlo na kojem su građene, a kada odu u „polja” shvate da je morska voda natopila i useve.\nObnovljivi izvori energije prvi put generisali više struje od fosilnih goriva u Velikoj Britaniji\nNajveći emiter CO2 u Evropi najavio da će biti ugljenično neutralan do 2040. godine


Bijedić: Dajemo podršku Vujoviću i Tokiću, postoji mogućnost formiranja nove stranke – InfoPlus.ba\nDio članstva Socijaldemokratske partije Tuzlanskog kantona okupljen oko doskorašnjeg predsjednika Kantonalne organizacije Envera Bijedića, dali su podršku Žarku Vujoviću i Huseinu Tokiću koji su isključeni iz Kluba poslanika SDP-a u Skupštini TK i ove političke organizacije. Ta reakcija rukovodstva SDP-a iz Sarajeva, uslijedila je nakon što su Vujović i Tokić odlučili podržati SDA i ostale stranke u Kantonalnoj skupštini koje čine novu većinu.\n“Dajemo punu podršku Vujoviću i Tokiću i ne podržavamo Odluku o nestatutarnom isključenju iz SDP-a. Ukoliko Predsjedništvo stranke ne povuče ovu odluku, bit ćemo prinuđeni svoju političku karijeru tražiti u novom političkom subjektu”, naveo je Bijedić na današnjoj konferenciji za medije, dodavši da to neće biti nijedna od postojećih stranaka.\nNa pitanje koliko članova Kantonalnog odbora i općinskih/gradskih odbora u TK podržavaju Vujovića i Tokića kazao je, kako je u pitanju veliki broj istaknutih dugogodišnjih članova SDP-a, kao i dio mladog kadra. Moglo se vidjeti da podršku ovim poslanicima i Bijedićevoj retorici, svojim prisustvom današnjoj konferenciji daju i načelnik Lukavca Edin Delić, te gradonačelnik Živinica Samir Kamenjaković.\nAko ostane ovakvo stanje, četiri ili pet poslanika u Federalnom parlamentu povući će se iz SDP-a, što će biti veliki gubitak za stranku, dodao je na kraju Bijedić.\n← Denijal Tulumović iz Živinica dobio mandat za sastav Vlade TK\nAlbanija zabranila Cecine pjesme jer je “podsticala zločine u BiH i na Kosovu” →\nMay 16, 2018 redakcija Comments Off on Preporuka za povećanje minimalnih plaća u realnom sektoru\nJednomjesečni pritvor za Džemu Kalajevca iz Živinica zbog udaranja policajke\nOctober 16, 2017 redakcija Comments Off on Jednomjesečni pritvor za Džemu Kalajevca iz Živinica zbog udaranja policajke


Tilerson: "Strateško strpljenje" sa Severnom Korejom je završeno\nDržavni sekretar SAD Reks Tilerson i ministar spoljnih poslova Južne Koreje Jun Bjung Se tokom obraćanja novinarima u Seulu, 17. marta 2017. (Jung Yeon-Je/Pool Photo via AP)\nPrvi diplomata SAD izjavio je da je "strateško strpljenje" prema Severnoj Koreji završeno i da je vojna akcija protiv Pjongjanga "opcija koja je na stolu".\nAmerički državni sekretar Reks Tilerson ovu snažnu izjavu dao je u petak u Seulu, rekavši da "Severna Koreja mora da razme da je jedini način da postigne bezbednu, ekonomski prosperitetnu budućnost", to da "napusti svoj razvoj nuklearnog oružja, balističkih raketa i drugog oružja za masovno uništenje".\nJužna Koreja je druga stanica u azijskoj turneji državnog sekretara.\nAmerički državni sekretar Reks Tilerson piše poruku novinarima na zidu pre radnog ručka u kampu Bonifas, u blizini pograničnog sela Panmunjom, koje je podeljeno između dve Koreje nakon Korejskog rata, 17. marta 2017.\nTilerson je u Tokiju, na prvoj stanici svog puta u Aziju, rekao da je "jasno da je potreban drugačiji pristup" nakon 20 godina neuspelih diplomatskih napora da se Severna Koreja spreči da dođe do nuklearnog oružja.\nPrvi diplomata SAD rekao je da je jedan od razloga njegovog boravka u regionu, razmena mišljenja sa Japanom, Južnom Korejom i Kinom o drugačijim načinima da se krene napred.\n"Severna Koreja i njen narod ne treba da se plaše Sjedinjenih Država ili svojih suseda u regionu koji samo traže da žive u miru sa Severnom Korejom", rekao je Tilerson na zajedničkoj konferenciji za novinare sa ministrom inostranih poslova Japana, Fumiom Kišidaom. "Sa tim na umu, Sjedinjene Države pozivaju Severnu Koreju da napusti svoj nukelarni i program balističkih raketa i uzdrži se od bilo kakve buduće provokacije".\nDalje, on se obavezao na "čvrstu" predanost SAD odbrani Japana i drugih saveznika.\nPoslednja stanica Tilersonove ture je Kina, u kojoj po rasporedu treba da se sretne sa predsednikom države Ksi Jinpingom.\nArhiva - Zastave Kine i Severne Koreje ispred zatvorenog korejskog restorana u Ningbou, u pokrajini Zeijang, Kina, 12. april 2016.\nDržavni sekretar rekao je u četvrtak da Kina igra veoma važnu ulogu u naporima da se Severna Koreja ohrabri da napusti svoj nuklearni program i da on ohrabruje Kinu da u potpunosti primenjuje sankcije Ujedinjenih nacija koje imaju za cilj da vrše pritisak na vlasti Severne Koreje.\n"Raspravljaćemo sa Kinom o budućim akcijama za koje verujemo da bi mogli da ih razmotre, a koje bi bile od pomoći u dovođenu Severne Koreje do drugačijeg stava o njenim budućim potrebama za nuklearnim oružjem", rekao je Tilerson.\nJapan i Južna Koreja, koje udomljavaju trupe SAD i koje su u dometu severnokorejskih raketa, podržavaju napore Sjedinjenih Država da se pojača diplomatski i ekonomski pritisak na Severnu Koreju. U saopštenju Sedme flote Mornarice SAD kaže se da je troje savenika izvelo vojne vežbe u sredu u moru istočno od podeljenog Korejskog poluostrva i severno od Japana, kako bi se demonstrirala koordiniranost.\nTilersonovi razgovori sa Ksijem takođe će počivati na temeljima samita između Ksia i predsednika SAD Donalda Trampa, koji bi trebalo da se održi početkom aprila na Floridi.\nOgraničena medijska pokrivenost\nSamo jedan novinar putuje sa Tilersonom, umesto uobičajene veće grupe ljudi iz medijskih organizacija koje su tradicionalno ranije pratile državnog sekretara.\nErin Mekpajk, sa sajta koji naginje konzervativcima, "Indipendent žrnal rivju", izabran je da putuje sa Tilersonom. Izložen intenzivnim pitanjima novinara u sredu, vršilac dužnosti portparola Stejt dipartmenta, Mark Toner, rekao je da je Mekpajka izabrala grupa ljudi koji donose odluke u pokušaju da se "gleda izvan kutije u pristupu tome kako se pokrivaju aktivnosti sekretara".\nToner je pokušao da uveri novinare da će mediji "imati širok pristup" Tilersonu. Rekao je da će 23 novinara, uključujući 17 iz SAD, imati pristup tim aktivnostima.\nAli kad je upitan da li će Mekpajk imati pristu Tilersonu onda kada drugi novinari ne budu imali, Toner nije pružio direktnan odgovor.\n"Ne mogu da govorim o tome kakav će pristup biti omogućen tom novinaru", rekao je.\nStejt Dipartment je prvobitno rekao da Tilerson neće voditi novinare sa sobom, jer je avion kojim putuje previše mali. Na kraju je uzeo Boing 737, u kome bi moglo da bude mesta za neke od redovnih novinara agencija, koje bi same trebalo da pokriju troškove putovanja.


Petrović: Blokirano održavanje javne rasvjete u gradu; Savić: Nisu tačni navodi Petrovića /VIDEO/ - NTV Arena\nGradskoj upravi u Bijeljini javljaju se brojni nezadovoljni građani zbog problema u održavanju javne rasvjete, tvrdi gradonačelnik i dodaje da su problemi nastali usljed blokada od kako navodi određenih preduzeća. Ljubiša Petrović kaže da je prije nekoliko dana uložena žalba i na drugu javnu nabavku kada je riječ o održavanju ulične rasvjete.\nSa druge strane u preduzeću “Elmont” odbacuju ove navode.\nPored održavanja javne rasvjete prema riječima gradonačelnika Bijeljine u pitanje se dovodi i novogodišnje ukrašavanje Grada.\nIz “Elmonta” sa druge strane podsjećaju da je krajem marta usvojen budžet grada , te da je u avgustu mjesecu raspisan navedeni tender.\nGradonačelnik Bijeljine najavio je podnošenje krivične prijave u ovom slučaju protiv odgovornih lica.\nSavić navodi da se preduzeće i u predhodnom periodu žalilo na postojeće uslove tendera.\nGradonačelnik Bijeljine najavljuje uskoro otkrivanje i još dva nova slučaja za koje tvrdi da su štetni za Grad i građane Bijeljine. Svaka javna nabavka kaže Ljubiša Petrović biće objelodanjena u narednom periodu kako bi građani imali tačne informacije.\nOvim slučajem pozabaviće se nadležni organi. O predmetu će Odlučiti Kancelarija za žalbe u Banja Luci.\nTags: bijeljina, dragisa savic, elmont, javna rasvjeta, ljubisa petrovic, rasvjeta


Kontra koja je koštala Partizan dva boda, ali i ogromnog novca! - Sportske.net\nKontra koja je koštala Partizan dva boda, ali i ogromnog novca!\nNovac koji bi doneo još veći finansijski mir u Humskoj...\nSavo žali za propuštenim, ali zna šta sledi... Hvalospevi Nathu, a šta kaže o Asanu?Tošić i Ostojić uglas, Partizan je morao da pobedi!Natho, pa nekoliko mesta prazno... Ko je podbacio? (OCENE)Trener Alkmara pomalo iznenadio odgovorom na pitanje o kartonuPartizan je loše uradio test iz matematike, ali ima svog Pirla! (TVITOVI)\nFudbaleri Partizana su sinoć odigrali samo 2:2 sa AZ Alkmarom iako su veći deo meča imali igrača više.\nVodili su i sa 2:1, ali nisu uspeli da materijalizuju brojčanu prednost, pa su na kraju morali da se zadovolje bodom.\nŽal nije samo za dva boda koja su izgubljena, već i za novcem koji bi dobili od strane UEFA za pobedu.\nPartizan je zaradio remijem 190 hiljada evra što je sjajno, ali kada pomenemo da je mogao da zaradi tri puta više, odnosno 570 hiljada evra, biće vam jasno koliko je i upravu kluba zabolela ona kontra AZ Alkmara u drugom poluvremenu.\nPraktično je kontra koja je iz džepa Partizanu izbila 380 hiljada evra, koliko košta dobar napadač u Super ligi Srbije...


Povećan vodostaj rijeke Drine\nKantonalna uprava civilne zaštite- Kantonalni operativni centar\nNa osnovu informacija prikupljenih od osmatračke mreže iz člana 157. Zakona o zaštiti i spašavanju ljudi i materijalnih dobara od prirodnih i drugih nesreća u proteklih 24 sata na području BPK-a Goražde nisu zabilježene pojave opasnosti od prirodnih i drugih nesreća koje bi ugrožavale ljude i materijalna dobra.\nNivo rijeke Drine jutros u 07,00 časova izmjeren na hidrološkoj stanici u Goraždu iznosio je 150,17 centimetara i bio je u blagom padu u osnosu na proteklu noć. Prema zadnjem mjerenju u 13,00 časova nivo rijeke Drine je u blagom porastu i iznosio je 196,4 centimetra. Pritoke rijeke Drine Kolina i a Prača su u blagom porastu, ali trenutno nema opasnosti od njihovog izlijevanja iz korita.\nPrema zadnjim informacijama, rijeka Drina se u Ustikolini izlila u park i na plato kod bazena Baše.\nNa osnovu informacije CZ općine Foča RS i na području ove općine je povećan nivo rijeke Drine kao i njihovih pritoka. Razlog ovom povećanju vodostaja su velike kišne padavine koje su se desile na području Crne Gore. Na HE Mratinje rade tri turbine i trenutno se iz iste ispušta 205 metara kubnih u sekundi. U Foči RS nabujala voda je ugrozila Aqva park. Prema zadnjim informacijama koje smo dobili iz CZ Foča RS, jezero na HE ,,Mratinje“ nije puno i može primiti još mnogo vode, a isto tako padavine su prestale pa trenutno nema opasnosti od ispuštanja većih količina vode iz jezera.\nPrema informacijama iz HE ,,Višegrad“iz jezera trenutno ispuštaju 880-900 kubnih metara u sekundi, tako da je nivo vode trenutno pod kontrolom


ADMINISTRATIVNE PROCEDURE KOŠTAJU SRPSKU PRIVREDU MILIJARDU I SEDAM MILIONA EVRA\nBeograd (23. decembar) – Rezultati druge studije koju je USAID sproveo korišćenjem metoda standardnog troška, i koja se organizuje svake druge godine, pokazuju da su u 2012. godini administrativni troškovi u Srbiji iznosili približno 3,7 odsto bruto domaćeg proizvoda (BDP), odnosno milijardu i sedam miliona evra. U poređenju sa podacima iz 2010, prema kojima su administrativni troškovi činili 4,2 odsto BDP, došlo je do značajnog poboljšanja. Međutim, ovo smanjenje troškova u veoma maloj meri se može pripisati naporima države da zaista ukine administrativna opterećenja.\nBranko Radulović, ekspert USAID-ovog Projekta za bolje uslove poslovanja, izjavio je da je osnovni uzrok ovog poboljšanja pad realnih zarada i privredne aktivnosti u celini. „Uz to, broj subjekata koji podležu ovim administrativnim zahtevima smanjio se sa oko 96.500 na 90.500“, dodao je Radulović.\n„Ovom studijom otkriveno je preko 40 procedura čijim bi ukidanjem mogle da se ostvare dodatne uštede“, rekla je Dragana Stanojević, zamenica direktora USAID-ovog Projekta za bolje uslove poslovanja. „Eliminacija pojedinih procedura, poput onih vezanih za trudničko i porodiljsko odsustvo, moguća je tek uz promenu zakona. Privreda u Srbiji ostvariće stvarne uštede u bliskoj budućnosti pošto se usvoje izmene poreskih postupaka i donesu novi propisi u oblasti računovodstva i revizije“, zaključila je Stanojević.\nUčešće državnih administrativnih zahteva u BDP od 3,7 odsto visoko je u odnosu na zemlje članice Evropske Unije - na primer, u Austrijji na ove troškove odlazi 2,8 odsto BDP, u Češkoj 3 odsto, u Danskoj 2,2 odsto, a u Nemačkoj 1,7 odsto.\nOvo je druga studija koju je USAID Projekat za bolje uslove poslovanja sproveo korišćenjem metoda standardnog troška sa namerom da se utvrde administrativni troškovi i opterećenja koje privredi nameću propisi. Nalazi ove ove studije transparentni su i prikladni za izradu preporuka za postupanje, a istovremeno i omogućavaju sistematsku analizu administrativnih opterećenja. Reč je o standardnom mehanizmu koji se koristi u svim zemljama članicama Evropske Unije.


„Želim da izrazim veliko zadovoljstvo povodom moje posete i razgovora sa kolegom i prijateljem Štraheom.\nOdnosi između naše dve zemlje su u stalnom usponu. Razmena poseta je na veoma visokom nivou. Vicekancelar Štrahe je u februaru bio u Beogradu, predsednik Austrije je juče završio posetu Srbiji, a očekujemo i posetu kancelara. Sledeće godine proslavićemo jubilej - 145 godina od uspostavljanja diplomatskih odnosa, tako da očekujemo i posetu ministarke spoljnih poslova Knajsl.\nŽelimo da naša saradnja bude svestrana i mogu da izrazim zadovoljstvo zbog razvoja naših bilateralnih odnosa.\nAustrija je jedan od najznačajnijih ekonomskih partnera Srbije. U Srbiji posluje skoro 1000 kompanija u kojima su vlasnici austrijski državljani ili pravna lica sa teritorije Austrije i oni zapošljavaju nekoliko desetina hiljada ljudi u Srbiji. Spoljnotrgovinska razmena prošle godine je iznosila skoro milijardu evra. Očekujemo da se ekonomska saradnja još više razvija.\nŽelim da zahvalim Austriji na podršci koju nam pruža kada je reč o našim evrointegracijama. Svesni smo važnosti evrointegracija i u tom smislu je važna harmonizacija našeg sistema sa vrednostima EU, a to je bitno za reformu celog našeg društva.\nAustrija je jedna od zemalja koja nam pruža najveću podršku na evropskom putu. Takođe, želim da zahvalim Austriji što prilikom predsedavanja EU ima inicijativu da se što više poglavlja otvori.\nVeoma važan je i današnji događaj, a to je potpisivanje Memoranduma o saradnji između Akademije za javnu upravu Republike Srbije i Savezne akademije za javnu upravu Republike Austrije.\nSa Austrijom nemamo spornih pitanja osim različitog tumačenja pitanja Kosova. Srbija je zainteresovana za rešavanje svih regionalnih otvorenih pitanja. Zalažemo se za regionalnu stabilnost, mir i međusobno pomirenje. Rešavanje otvorenih pitanja može da bude prihvatljivo samo ako se uvaže interesi svih.\nMi smo spremni na dogovore i dijalog sa Prištinom. Očekujemo da EU, koja moderira dijalog, izvrši dodatni pritisak kako bi se realizovalo i implementiralo ono što je dogovoreno i potpisano pre pet godina. Nedavno je bilo 2000 dana kako nije formirana ZSO. Smatramo da je to veoma važno, jer to je bio uslov zbog kojeg smo mi potpisali Briselski sporazum. Jasno je da nema rešavanja ovog pitanja bez uvažavanja međusobnih interesa, ali i pojedinačnih interesa srpskog i albanskog naroda.\nMi želimo da imamo aktivnu ulogu, ali, bez spremnosti na kompromis i uvažavanje interesa srpskog naroda koji živi na KiM, Srbija neće podleći pritiscima koji će rešiti pitanje statusa Kosova na osnovu jednostranih akata koji su doneti u Prištini u ranijem periodu.\nMolimo sve naše prijatelje da imaju u vidu takvu poziciju Srbije, da daju šansu dijalogu i da daju šansu pronalaženju mirnog, kompromisnog rešenja.\nPriština i dalje donosi jednostrane akte, kao što je jučerašnja odluka da se krene u transformaciju, odnosno, formiranje vojske Kosova. To je suprotno svim rezolucijama međunarodnih organizacija, kao što je rezolucija SB UN 1244.\nSmatramo da, pre postizanja dogovora, ta pitanja ne treba da budu na dnevnom redu.\nI zato, važna je pozicija Austrije kada je reč o Interpolu, Unesku i drugim međunarodnim organizacija gde Kosovo pokušava da pitanje članstva iskoristi za promociju svoje državnosti.\nVeoma sam zadovoljan razgovorom sa Štraheom. Ova poseta je još jedan korak ka daljem unapređenju naših prijateljskih odnosa," rekao je šef srpske drplomatije na zajendičkoj konferenciji za novinare nakon sastanka.


Ligaši usamljeni: Novi Sad će sarađivati sa Istočnim Sarajevom, kritike opozicije na račun LSV | Novosadski informativni portal 021\nOdbornici Lige su predložili da se umesto toga uspostavi saradnja sa Gradom Sarajevom.\nMaja Sedlarević, zamenica predsednika odborničke grupe, poručila je da je motivacija za ovakav potez doprinos pomirenju i boljim odnosima u regionu.\n"Svesni toga da je nesporno u ovom momentu saradnju sa Gradom Istočnim Sarajevom jednostavnije ostvariti, ali i toga da je svrha ovakvih sporazuma bolјa komunikacija, razumevanje i građenje što bolјih odnosa između dva grada, ali i u celom regionu, smatramo da bi saradnja sa Gradom Sarajevom na duže staze imala daleko veći domet, jer bi, sigurni smo, doprinela pomirenju i izgradnji bolјih odnosa u regionu", navela je Sedlarević.\nKako je dodala, Novi Sad ima i gradi status otvorenog, multietničkom, multikonfesionalnog i multikulturalnog grada, a saradnja sa Sarajevom bi samo doprinela takvom imidžu.\nVladajuća većina je takav predlog odbila, a usledile su i brojne reakcije na stav ove odborničke grupe.\nGradonačelnik Novog Sada Miloš Vučević rekao je da razume da stranke imaju različite poglede.\n"Tu postoji formalno-pravni aspekt, da zanemarimo politički aspekt, da li je nama prirodnije da idemo ka gradovima i opštinama iz Republike Srpske - Grad Sarajevo nije organizovan na nivou jedinice lokalne samouprave kako vidite u Srbiji. Oni nemaju skupštinu Grada Sarajeva, imaju opštine i biraju iz redova opština gardonačelnika. Formalno, nama bi Grad Sarajevo bio nešto između kantona i grada i možda je prirodnije da sarađuje s našim okrugom ili pokrajinom", objasnio je Vučević.\nDodao je da nema problem da Novi Sad sarađuje i sa gradovima iz federacije.\n"Ja poštujem svačiji stav i možda je poštenije da Liga kaže šta ima o tome nego da bude nešto uvređena ili ljuta. Mi ćemo podržati stav kao odbornička grupa da Novi Sad ide u prijateljstvo sa Istočnim Sarajevom. Ništa spektakularno ne vidim u tome, to je akt prijateljstva", zaključio je Vučević.\nI odbornici Srpske radikalne stranke odlučili su da podrže povezivanje sa Istočnim Sarajevom i ocenili da saradnja Srbije i Republike Srpske spada u normalne i logične stvari.\n"Mi ćemo podržati svaku inicijativu ovakvog tipa i saradnju Republike Srpske sa svojom matičnom državom. Smatramo da to treba sve partije da urade i licemerno je da se s nekim sedi u vlasti a da se ovakve primedbe daju i stavlja van snage nešto što je prirodno i ima sled događaja u istorijskim, nacionalnim i svim drugim kontekstima", istakla je odbornica poslaničke grupe SRS Snežana Mušicki.\nDa je Liga usamljena u svom predlogu poručio je i predsednik Gradskog odbora Demokratske stranke Srbije Bojan Radojević i prokomentarisao odnose u koaliciji Srpske napredne stranke i LSV-a.\n"Izgovor im je da doprinosi funkcionisanju grada, a to nije istina. Ima i drugi motiv i razlog što su u koaliciji, a jedni drugima stalno nešto dobacuju. Danas je to pitanje Istočnog Sarajeva, ali im ne smeta da budu u isto vreme u javnim preduzećima i funkcionišu u lokalnoj vlasti", rekao je Radojević.\nGradski odbor Pokreta obnove Kraljevine Srbije povodom ovog predloga LSV-a ocenio je da ta politička partija "ne prihvata ništa što ima za cilj povezivanje srpskog naroda i srpskih prostora" i zaključila da će glasati za povezivanje sa Istočnim Sarajevom.\nPredlog za povezivanje Novog Sada i Istočnog Sarajeva bio je jedna od tačaka dnevnog reda na današnjoj sednici i to na inicijativu gradonačelnika Miloša Vučevića.\nOsim saradnje sa Istočnim Sarajevom, odbornici su danas izglasali i saradnju sa Aleksandrijom u Egiptu.\n22.07.2021\t• 20:33\nNovi Sad=Nova Banja Luka\nMislim da novom Sadu ne nedostaju Srbi iz Bosne. Naprotiv.\n22.07.2021\t• 19:57\nLjigasi sa 100 glasova na izborima se piitaju nesto...\nNista se ovde nije naucilo iz istorije. Nacionalizam vas je doveo tu gde ste. Prosto je, kad budete jednog dana sabrali 2 i 2 mozda vam i krene...


Izgoreli autobus skopske firme 135 puta prešao granicu sa licencom drugog vozila - Region - Dnevni list Danas\nPočetna » Svet » Region » Izgoreli autobus skopske firme 135 puta prešao granicu sa licencom drugog vozila\nIzgoreli autobus skopske firme 135 puta prešao granicu sa licencom drugog vozila\nVlasti Severne Makedonije saopštile su danas da je autobus kompanije „Besa trans“, koji je izgoreo u Bugarskoj, za prelazak granice nezakonito koristio izvod licence za drugi autobus iste firme.\nAutobus, koji je u utorak rano ujutru izgoreo na autoputu blizu Sofije, nije ni bio prijavljen u bazu podataka Ministarstva za transport i veze Severne Makedonije i zbog toga nije posedovao izvod iz licence za prevoz putnika, rekao je danas resorni ministar Blagoj Bočvarski.\n„Izvod licence koji se pojavljuje u elektronskom sistemu Carinske uprave, koji je korstio izgoreli autobus pri izlasku iz zemlje, jeste izvod licence za drugo vozilo, sa drugim registarskim tablicama istog prevoznika“, rekao je Bočvarski novinarima.\nOn je kazao da je skopskoj firmi „Besa trans“ zbog zloupotreba oduzeta licenca za prevoz putnika u međunarodnom saobraćaju, kao i licenca za prevoz putnika u unutrašnjem saobraćaju, koja je istekla u oktobru.\nMinistar policije Spasovski kazao je da je taj autobus prvi put registrovan u Skoplju 15. oktobra 2020. godine, da je proizveden 2007. i da je bio ispravan na poslednjem tehničkom pregledu, početkom oktobra.\nSpasovski je rekao da su makedonski policajci na mestu nesreće u Bugarskoj saznali da je autobus, na povratku iz Turske u Severnu Makedoniju, prvo udario u bankinu i elastičnu ogradu koja odvaja odmorište od autoputa, da je vozač izgubio kontrolu nad vozilom i da se pri udaru zapalio spoljni deo vozila.\nPirgov: Greška vozača za nesreću u kojoj je stradalo 46 putnika autobusa\n„Autobus je zatim udario u središnju ogradu autuputa (na levoj strani kolovozne trake), i tada se autobus potpuno zapalio. U vozilu su bila 52 putnika, u požaru je stradalo 45, a sedam je uspelo da se spasi i oni su u bolnici Pirogov u Sofiji“, kazao je Spasovski.\nMinistar spoljnih poslova Severne Makedonije Bujar Osmani rekao je da je sedam povređenih u stabilnom zdravstvenom stanju i dodao da će prvo dvoje biti otpušteno iz bolnice sutra, po dvoje 28. i 30. novembra, a poslednja osoba 1. decembra.\n„Srpski državljanin će biti prevezen u Srbiju, a naši državljani u Skoplje, u organizaciji Ministrstva zdravlja“, naveo je Osmani.\nOn je najavio da će Vlada Severne Makedonije platiti prevoz i sahranu 45 poginulih putnika.\n„Transport posmrtnih ostataka može da se očekuje naredne sedmice, u utorak ili sredu, čim bude završena identifikacija“, rekao je Osmani.\nautobusBugarskaMakedonski ministar unutrašnjih poslovanesrecaOliver SpasovskiVlasti Severne MakedonijeSkoplje\nRegion • danas 20:05\nRegion • danas 17:48\nRegion • danas 17:45\nRegion • danas 17:39


URAGAN "Irma" dostigao peti stepen, kreće... | Skandalozno\nKatastrofa u najavi: URAGAN “Irma” dostigao peti stepen i krenuo ka SAD! – VIDEO\nUragan Irma, koji se kreće ka severoistočnim Karibima i južnoj obali SAD, prerastao je u petu kategoriju, a vladini zvaničnici počeli su evakuaciju stanovništva na nekim ostrvima.\nVlasti su upozorile da bi ova opasna oluja mogla da donese 25 centimetara kiše i da uzrokuje odrone i poplave, uz talase visoke do sedam metara, prenosi AP.\nJačina vetrova koje je donela Irma povećala se na 280 kilometara na sat.\nGuverner Portorika Rikardo Roselo upozorio je da će sve odluke koje budu donete u narednih par sati biti presudne, istakavši da je to “pitanje života ili smrti“. Vanredno stanje proglašeno je u Portoriku, na Američkim Devičanskim ostrvima i celoj Floridi.\nRanije danas, Američki centar za uragane izdao je upozorenje za više područja, delove Livordovih ostrva, Britanska i Američka Devičanska ostrva i Portoriko, zbog jačanja oluje sa mogućim i po život opasnim vetrom, talasima i bujicama. U poslednjih nedelju dana to je drugi uragan na teritoriji SAD.\nIrma, koja je ranije danas razvila vetar brzine od 215 kilometara na sat, predstavlja pretnju i za američku Istočnu obalu i Floridu, koja je sinoć proglasila vanredno stanje, a prema očekivanjima Centra, očekuje se da u utorak uveče ili sredu ujutru stigne do Livardovih ostrva, a do subote na Floridu.\nU Portoriku, gde je proglašeno vanredno stanje, zatvorene su škole, a guverner je saopštio da će biti otvorena skloništa u koja mogu da prime do 62.000 osoba.\nU pripravnosti su nacionalna garda, kao i nosači aviona koji mogu da učestvuju u spasavanju. Kako se navodi, čak i ako ta zemlja izbegne direktan udarac uragana, i obilne kiše mogu da nanesu veliku štetu.\nRanije danas, upozorenja na uragan izdata su na 12 ostrva, među kojima su Antigva, Barbuda, Angvila, Monserat, Sen Marten, Saba, a upozorenje znači da se uragan očekuje u narednih 36 sati.\nZvaničnici severoistočnih karipskih država otkazali su avionske letove, zatvorili škole i apelovali na stanovnike da ostanu u svojim kućnim skloništima.\nBudite prvi sa komentarom na članku "Katastrofa u najavi: URAGAN “Irma” dostigao peti stepen i krenuo ka SAD! – VIDEO"


Hotelska grupa ”Budvanska rivijera”\nHotelska grupa Budvanska rivijera širom regiona promovisala atraktivnu ponudu u hotelima za predstojeću sezonu\nHotelska grupa Budvanska rivijera predstavila je svoju ponudu u okviru promocije crnogorske turističke ponude za predstojeću sezonu u Sarajevu, Bosna i Hercegovina.\nBudvanska se podijelila\nDanas je u hotelu Palas održana jedanaesta vanredna sjednica Skupštine akcionara Hotelske grupe Budvanska rivijera na kojoj je podržana odluka o odvajanju i osnivanju novog Društva koje u svom sastavu ima hotele Sveti Stefan i Miločer, sa pripadajućim zemljišnim kompleksom.\nHotelska grupa Budvanska rivijera AD nastavlja niz uspješnih poslovnih godina\n“Za grupaciju Budvanska rivijera 2018. je bila još jedna uspješna poslovna godina, čime ova kompanija zadržava kontinuitet u ostvarivanju pozitivnih poslovnih rezultata po svim parametrima poslovanja”, saopšteno je iz ove hotelske kompanije.\nEmilfarb kupio još akcija Budvanske Rivijere\nKompanija Niel Emilfabra, vlasnika "Dukljanskih Vrtova" od danas je vlasnik ukupno 30 odsto akcija najveće hotelske grupe u Crnoj Gori "Budvanske Rivijere".\nNaime, danas je, u jednoj od najvećih berzanskih transakcija ikada obavljenih na crnogorskoj berzi, postao vlasnik novih 21 odsto akcija, čime je svoj udio zaokružio na 30 odsto.\nPred "Budvanskom rivijerom" berićetno ljeto\nAko je suditi po sadašnjim rezultatima, najveća crnogorska hotelska kompanija Hotelska grupa ”Budvanska rivijera” imaće jednu od najboljih sezona u protekloj deceniji.


Kolumne & novosti: BIRN: Milionski poslovi porodice Kisić sa javnim preduzećima\nIstraživanje BIRN-a pokazuje da su od 2013. godine do danas firme NITES grupe, a čiji je jedan od direktora Bojan Kisić, samo u Srbiji potpisale 27 ugovora vredna oko 26,8 miliona evra, same ili u konzorcijumu sa drugim firmama, objavio je portal "Birn".\nSamo u aprilu 2020, NITES je sklopio tri ugovora sa Ministarstvom zdravlja, ukupne vrednosti 3,2 miliona evra. Darija Kisić Tepavčević nije odgovorila na BIRN-ova pitanja u vezi sa tenderima javnih preduzeća na kojima je učestovala firma povezana sa njenim bratom. Kisić Tepavčević je u pisanom odgovoru samo navela da njen brat nije zadužen za kovid-19 informacioni sistem.\n"Ni na koji način nisam povezana sa firmom u kojoj radi Bojan Kisić, niti sam u mogućnosti da utičem na poslovanje jedne multinacionalne kompanije koja posluje širom sveta. Vlada i ministarstva imaju stroge procedure kada je u pitanju poslovanje i zaključivanje ugovora sa različitim firmama, koje podrazumevaju rano prepoznavanje eventualnog sukoba interesa", rekla je Kuburović.\nNITES DOO Beograd je deo NITES Grupe vlasnika Miodraga Škrbića. Bojan Kisić je glavni izvršni direktor češkog ogranka grupe, NITES A.S, koja je zajedno za srpskim NITES-om dobila nekoliko tendera javnih preduzeća.\nOsim u Srbiji i Češkoj, NITES kompanije rade i u Bosni i Hercegovini, Crnoj Gori, Rusiji i Velikoj Britaniji. Igor Brnabić, brat predsednice Vlade Srbije Ane Brnabić, zaduženi je u firmi Asseco SEE za Srbiju. Asseco SEE i NITES su 2017. i 2018. saradjivale na projektima za EPS i Ministarstvo finansija, a ta dva ugovora vredna su skoro tri miliona evra.


Općine Gradačac i Pelagićevo pripremaju projekat građenja povjerenja u saradnji sa Vijećem Evrope Radio Gradačac – 56 godina sa vama…\nOpćine Gradačac i Pelagićevo pripremaju projekat građenja povjerenja u saradnji sa Vijećem Evrope\n03/04/2019 | objavio Radio Gradačac\nOpćine Gradačac i Pelagićevo uskoro će realizovati zajednički projekat građenja povjerenja u saradnji sa Vijećem Evrope. Zaključak je to današnjeg sastanka općinskih načelnika Edisa Dervišagića i Sime Stakića sa Anom Kapelo (Anna Capello), šefom Odela za saradnju Direkcije za politička pitanja Vijeća Evrope.\nRadi se o realizaciji projakta međuopćinske saradnje prijeratnih lokalnih zajednica podjeljenih entitetskom linijom koji se realizuje već dvije godine u Bosni i Hercegovini. Na početku je u program građenja povjeranja bilo uključeno 16 općina i proširio se na 21 općinu, a u drugoj fazi očekuje se da će učešće uzeti ukupno 30 lokalnih zajednica iz oba bosnakohercegovačka entiteta.\nKako je istaknuto, lokalne zajednice donose odluku o uključivanju u projekat i zajednički predlažu aktivnosti koje bi bile na dobrobit građana sa obje stane entitetske linije. Vrijednost sredstava koje obezbjeđuje Vijeće Evrope određuje se u zavisnosti od broja uključenih općina u ovaj program zajedničke saradnje i kreće se od 5.000 do 10.000 eura po projektu.\nNačelnik općine Gradačac Edis Dervišagić i njegov kolega iz Pelagićeva Simo Stakić nisu krili zadovoljstvo što će imati priliku da unaprijede dosadašnju uspješnu saradnju i da kroz edukaciju kadrova učestvuju u kreiranju i realizaciji budućih projekata.\nNaredni korak je da lokalne uprave Gradačca i Pelagićeva do kraja aprila pripreme i usaglase zajednički prijedlog projekta. Sredinom mjeseca maja bi se održala edukacija kadrova za pripremu projekata koji bi trebali biti prezentovani do početka juna. Implementacija zajedničkog projekta bi trebala biti realizovana do kraja kalendarske godine.


M. K. 7. decembra 2019. 06:10\nFoto: Łukasz Hejnak - CC BY 2.0\nPrezentacija helikoptera Mi-35, H-145M i Mi-17 počeće u 10.00 časova na aerodromu „Pukovnik Milenko Pavlović“ u Batajnici, saopštila je pres služba predsednika.\nPodsećanja radi, četiri nova helikoptera Mi-35M, koje je Srbija kupila od Rusije, stigla su našu zemlju na aerodrom „Pukovnik Milenko Pavlović“ u Batajnici i to pre predviđenog roka, objavio je Sputnjik 2. decembra.\nU pitanju je tip helikoptera koji do sada nije bio u jedinicama Vojske Srbijem, a helikoptere je isporučila ruska kompanija „Rostvertol“ iz Rostova na Donu.\nSnimljeni poslednji trenuci pada Kobijevog helikoptera (video)\nNa svakom krilu može nositi širok dijapazon naoružanja uključujući dodatne topove 23 milimetra, nevođene rakete 80 milimetara i protivoklopne vođene rakete „Ataka“ dometa šest do osam kilometara zavisno od varijante.\nNajavljeno je bilo da će nova tri Mi-17V-5, kao i prethodna dva, biti predata 890. mešovitoj helikopterskoj eskadrili „Pegazi“ na Batajnici.\nNa vojni aerodrom „Pukovnik-pilot Milenko Pavlović“, preneli su mediji 29. novembra, sletela su još dva helikoptera H145M koji ulaze u sastav RV i PVO Vojske Srbije. To su bili treći i četvrti od pet letelica ovog tipa koji su za naše vojno vazduhoplovstvo naručeni decembra 2016. godine.\nNjihov korisnik biće 119. mešovita helikopterska eskadrila „Zmajevi“, 98. vazduhoplovne brigade koja je bazirana na aerodromu „Narednik-pilot Mihajlo Petrovic“ u Nišu na kome je za smeštaj novih H145M izgrađen novi hangar gotovo identičan novom hangaru na Batajnici.\nSrpske letelice opremljene su takozvanim „fast rope“ sistemom za brzi izlazak specijalnih snaga, visokoperformansnom kamerom, opremom za gašenje požara, balističkom zaštitom kao i sistemom za elektronske protivmere koji služi kao podrška najzahtevnijim operativnim zahtevima.\nSistem za upravljanje naoružanjem HForce, razvijen od strane „Airbus Helicopters“, će omogućiti Srbiji da opremi i upotrebljava svoje letelice sa raznovrsnim setom nevodenog i vodenog naoružanja vazduh-zemlja i vazduh-vazduh.\nKaleBrdo pre 3 meseca\nEto prilike da nam se obrati, nije dugo. Da nam kaže koliko je porastao bdp, i da spomene Đilasa dvadesetak puta…


POTPISANI UGOVORI ZA SUBVENCIJE GRAÄ�ANIMA ZA ZAMENU PROZORA I VRATA NA KUÄ�AMA!: Srbobran.net web portal\nPOTPISANI UGOVORI ZA SUBVENCIJE GRAĐANIMA ZA ZAMENU PROZORA I VRATA NA KUĆAMA!\nOpština Srbobran sklopila je danas sa 42 fizička lica ugovor o sufinansiranju projekata unapređenja energetske efikasnosti na stambenim objektima, prevashodno zamenom prozora i vrata kao i zamenom gasnih kotlova.\nUkupno je za ovu namenu izdvojeno 2,5 miliona dinara, dva miliona za stolariju i pola miliona za kotlove.\n- Imali smo više od 60 prijavljenih na konkursu, a 42 su dobili sredstva. Nadamo se da ćemo i naredne godine imati ovakvu zainteresovanost. Ove linije su zaista dobre, ne doprinose samo energetskoj sanaciji i efikasnosti objekata, već i lepšem njihovom izgledu i izgledu celog mesta. Velika zasluga za ovaj projekat ide Ministarstvu za rudarstvo i energetiku Srbije, koja je stala iza akcije, i sa 50 odsto sredstava učestvuje u podršci građanima, rekao je Radivoj Debeljački, predsednik opštine Srbobran.i dodao:\n- Drugu polovinu obezbeđuju lokalne samouprave. U našoj opštini ukupno je bilo izdvojeno 2,5 miliona dinara, plan je da u narednoj budu najmanje obezbeđeno isto toliko, ali naš cilj će biti da uspostavimo još jednu liniju podrške, a to je kroz sanaciju fasada na objektima. Ovo je bila prva godina, bilo je i raznih prepreka, ali mislim da smo napravili ozbiljan iskorak u ovom pravcu. Svaka naredna godina biće bolja, uveren sam. Hvala i potencijalnim izvođačima, koje su izabrali i građani, jer su i oni imali pravo da biraju izvođače radova sa liste svih izabranih, što je veoma dobro.\nSrbobran portal · Radivoj Debeljački


Raspored - Radio Slobodna Evropa, Srijeda/sreda 31 avgust/kolovoz 2011\npet 26. avg/kol\nU emisiji možete čuti: - U tematskom dijelu emisije istažujemo pozadinu najnovije kritke predsjednika Srbije upućene njegovom šefu diplomatije Vuku Jeremiću, koji ga je doduše kritikovao i ranije, ali bez posljedica; istražujemo i zbog čega Brisel zabrinjava situacija u Crnoj Gori, nakon još jednog neuspjeha u pregovorima o jeziku između vlasti i opozicije, a na ramazanski Bajram bilježimo i priču žene iz Srebrenice koja napokon iftar može prirediti u svom domu. - U dokumentima dana ćemo se podsjetiti na problem nestalih u državama regiona, istražujemo zašto Rusija planira da oformi vojni centar za vanredne situacije u Nišu, da li je autoput Doboj - Banja Luka samo prazno obećanje, te Kamenograme i stenograme Predraga Lucića pod nasloom "Kosorovo i Mehtohija"\nOvoga jutra pitamo: da li je sve spremno za početak nove školske godine? Reporteri iz cijele BiH javljaju o najaktuelnijim događajima u njihovim sredinama. Redovna rubrika Radija 27 srijedom je “Vaša prava" - namijenjena osobama s posebnim potrebama. E-mail: rfestudio@rferl.org Redovni sadržaji jutarnjeg programa za BiH su i vijesti i muzika.\nU emisiji možete čuti: - „U jutrošnjoj akciji na severu Kosova pronađeni su oružje i dokazi o ubistvu policajca”, saopštio Euleks. - „Akcija Euleksa na severu Kosova, nije pritisak na Srbe“, kaže premijer Cvetković. - Istražujemo koliko srpski privrednici gube zbog blokade izvoza robe na Kosovo. - Sa MMF-om dogovoreni rebalans budžeta i povećanje deficita. - Govorimo o političkim porukama uoči ovogodišnje Parade ponosa - Montevideo, bog te video je srpski kandidat za Oskara. Pitamo kakve su mu šanse.\nU današnjoj emisiji poslušajte: - Uhapšene tri osobe odgovorne za podmetanje požara u opštini Trebinje - Propali pregovori o novoj sistematizaciji radnih mjesta između uprave i sindikata mašinovođa Željeznica RS - Direktor Aluminijuma najavio da će podnijeti tužbu protiv Registra vrijednosnih papira Federacije BiH zbog nerješavanja vlasničkih odnosa - Regulatorna agencija za komunikacije kaznila BH TELECOM i HT Mostar sa po 30.000 KM, zbok kašnjenja uvođenja usluge prenosivosti brojeva u mobilnoj telefoniji - Projekcijom političke drame "Martovske ide" u režiji Džordža Klunija u Veneciji se otvara 68. međunarodni filmski festival. - U šest litvanskih gradova počinje evropsko košarkaško prvenstvo


"Uhapsićemo Tačija ako dođe u Srbiju" - Nova Borba\n"Uhapsićemo Tačija ako dođe u Srbiju"\nTači je prošle godine bio najavljen kao gost na jednom skupu u Beogradu, ali su naši zvaničnici rekli da bi ga priveli u slučaju dolaska\nKada bi Hašim Tači došao u Beograd, sigurno bi bio uhapšen, jer je sud u Beogradu izdao naredbu za raspisivanje poternice za njim. To je za “Večernje novosti“ rekao Milan Petrović, vršilac funkcije tužioca za ratne zločine.\nIako je ovu poternicu Ministarstvo pravde dostavilo i Interpolu, ova međunarodna organizacija, objašnjava Petrović, prema rezoluciji svoje generalne skupštine može u određenim okolnostima da obustavi nalog za hapšenje.\nOvde se to i dogodilo, jer je Kosovo, koje mnoge članice Interpola priznaju kao državu, izrazilo protest zbog svog državljanina.\n- U Tačijevom slučaju nije došlo do crvene poternice, po kojoj bi morao da bude uhapšen u bilo kojoj zemlji na kugli zemaljskoj, pa bez nje svaka država postupa prema sopstvenom nahođenju. To, dakle, znači da bi on i u nekoj drugoj državi, osim naše, mogao biti priveden - ističe Petrović.\nOn navodi primer Velike Britanije, koja uvažava samo poternice koje se tiču međunarodnih oružanih sukoba (a ne unutrašnjih) i teških povreda međunarodnog prava.\nInače, Tačijev slučaj je kod nas u fazi istrage, a on se tereti za teže povrede Ženevske konvencije. On je 1997. bio osuđen, u odsustvu, pred Okružnim sudom u Prištini na 10 godina zatvora zbog krivičnog dela terorizma, a kasnije su podizane i druge optužnice, da bi 2002. bila raspisana poternica i zbog osnovane sumnje da je izvršio genocid.\nProšlog proleća Tači je bio najavljen kao učesnik jednog skupa posvećenog evropskim integracijama koji je trebalo da se održi u Beogradu, ali su tada naši zvaničnici poručili da bi ga ovde sačekale "lisice". Ministar policije Nebojša Stefanović tada je izjavio da bi MUP postupio po zakonu i priveo Tačija pravdi.\nLider terorističke OVK je 2003. godine bio uhapšen u Budimpešti, ali je posle nekoliko časova pušten na slobodu. Priveden je po nalogu jugoslovenskih vlasti iz 1997. Beograd je tada dobio informaciju da je za njegovo oslobađanje intervenisao šef Unmika Mihael Štajner.


Svet Archives - Страница 9 од 524 - Studio B\nPrve žrtve vrućine u Italiji, u Španji i Francuskoj požari\nNajmanje tri osobe stradale su zbog velikih vrućina u centralnom i severnom delu Italije. Novi toplotni rekord u Francuskoj zabeležen je u mestu Gajar-le-Montuo na krajnjem jugu Francuske, gde je izmereno 45,9 stepeni.\nKremlj:Putin pozvao Trampa na proslavu 9. maja u Moskvi\nRuski predsednik Vladimir Putin pozvao je američkog kolegu Donalda Trampa na proslavu Dan pobede 9. maja u Moskvi naredne godine, a zvanični poziv američkom predsjedniku biće upućen već narednih dana, izjavio je danas portparol Kremlja Dmitrij Peskov, preneo je Tas s.\nPutin:Liberalne vrednosti prevaziđene\nRuski predsednik Vladimir Putin izjavio je da su liberalne vrednosti prevaziđene pošto ih je odbacila većina ljudi u zapadnim zemljama.\nZemljotres jačine 6,6 stepeni pogodio ostočnu obalu Rusije\nSnažan zemljoters jačine 6,6 stepeni po Rihterovoj skali pogodio je danas istočnu obalu Rusije, saopštio je američki Geološki zavod.\nFrancuska, Britanija i Nemačka poslale su zvanično diplomatsko upozorenje Iranu o ozbiljnim posledicama sa kojima će Teheran biti suočen ako se ne bude ponašao u skladu sa nuklearnim sporazumom iz 2015. godine, izjavilo dvoje neimenovanih diplomata.


Zvaničnici sa Palmerom o ekonomskim i bezbjednosnim pitanjima\n15/06/2019 | 19:27 ⇒ 19:56 | Izvor: RTRS\nAktuelna politička, ekonomska, ali i bezbjednosna pitanja bili su tema sastanaka zvaničnika Republike Srpske sa zamjenikom pomoćnika američkog državnog sekretara za evropska pitanja Metjuom Palmerom. Iz Vlade Srpske, između ostalog, upoznali su Palmera da je ovih dana upućen niz zakona u vezi sa podrškom, olakšicama i zapošljavanjem u realnom sektoru. Na radnoj večeri predsjednica Republike Srpske Željka Cvijanović i američki zvaničnik, razgovarali su i o evropskom putu BiH.\nUnapređenje privrednog ambijenta, privlačenje investicija, podrška realnom sektoru s ciljem povećanja zarade radnika, bila je, između ostalih, tema sa kojom je zamjenika pomoćnika američkog državnog sekretara za evropska pitanja upoznao premijer Srpske Radovan Višković.\nNa sastanku zvaničnika Srpske i SAD, takođe, je istaknuto da su američke kompanije zainteresovane za poslovanje u Srpskoj. Kao dobar primjer izdvojeno je preduzeće En-si-ar.\n- Istaknuto je da je u parlamentarnu proceduru ovih dana upućeno 38 zakonskih rješenja, koja se odnose na podršku, olakšice pri ulaganju i zapošljavanju u realnom sektoru, te da je među zakonskim rješenjima i Zakon o podsticajima, koji ima podršku privredne zajednice i sindikata - saopšteno je iz Vlade Srpske.\nNa sastanku je pomenuta i aktuelna politička situacija. Premijer Srpske ukazao je da neformiranje Savjeta ministara i Vlade Federacije BiH ima negativne posljedice za provođenje neophodnih reformi i aktivnosti.\nNa radnoj večeri sa predsjednicom Srpske, američki zvaničnik razgovarao je i o evropskom putu BiH.\nPredsjedavajući Predsjedništva BiH Milorad Dodik kaže da je Palmer dobrodošao u Banjaluku.\n- Nadam se da je mogao da spozna da je riječ o normalnom gradu, ljudima i institucijama, te da nismo remetilački faktor, što je u percepciji nekih sa strane - rekao je Dodik.\nPalmer se sastao i sa predsjednikom PDP-a Branislavom Borenovićem. Borenović je rekao da je u BiH neophodno spuštanje tenzija i da umjesto političkih sukoba treba raditi na ekonomskim mjerama koje bi obezbijedile napredak i zaustavile trend odlaska ogromnog broja ljudi sa ovih prostora.\nBilo je riječi i o izmjeni izbornog zakonodavstva, o čemu je američki zvaničnik razgovarao i sa ministrom inostranih poslova u Savjetu ministara u tehničkom mandatu Igorom Crnatkom.\nPalmer je istakao važnost saradnje sa NATO-om, očekivanja vezano za aktivaciju MAP-a i podnošenja Godišnjeg nacionalnog programa.\n12:16 > Јedan doktor iz UKC-a Srpske na respiratoru (VIDEO)\n12:07 > Školski čas 03. aprila - od šestog do devetog razreda (UŽIVO)


Auto magazinvolkswagen arteon Archives - Auto magazin\nPočetna strana » volkswagen arteon\nTag "volkswagen arteon"\nZamena za “folksvagen pasat CC” je stigla u vidu novog “arteona”. Kao i prethodnik, predstavlja kupe verziju “pasata”, tačnije liftbek. Zadatak mu je da zađe na premijum teritoriju a evo i kako. Nisu u pitanju samo stil, estetika i skupi materijali, već i motori koje ne možete naći u evropskom “pasatu”. Radi se o potpuno novom V6 motoru, koji bi trebalo da se nađe rame uz rame sa već poznatim agregatima i biće dostupan nešto kasnije. Na domaćem, Nemačkom tržištu, “arteon” startuje sa zvaničnom cenom od 49.325 evra, što je u proseku skuplje tri hiljade evra od ekvivalentno opremljenog “pasata”


Senat DRI odlučuje o reviziji finansijskog poslovanja DIK-a – Centar za građansko obrazovanje\nCentar za građansko obrazovanje (CGO) dobio je obavještenje od nadležnog senatora Državne revizorske institucije (DRI), dr Branislava Radulovića, da će Senatu predložiti da u plan revizija za 2021. godinu uvrsti finansijsko poslovanje Državne izborne komisije (DIK) za 2020.godinu.\nCGO je više puta javno ukazivao na nedomaćinsko finansijsko rukovođenje u DIK-u, počev od načina obračuna i raspodjela naknada, dnevnica za službena putovanja, kao i naknada za korišćenje sopstvenog vozila u službene svrhe, preko Odluke o utvrđivanju naknada za rad u Državnoj izbornoj komisiji, do ugovora velike vrijednosti a sklopljenih suprotno postojećem zakonskom okviru. Na bazi dijela prikupljenih dokaza, CGO je podnio DRI i Inicijativu za uvrsti DIK u plan revizije u 2021.godinu i na taj način detaljno provjeri finansije DIK-a u 2020.godini. Takođe, CGO je podnio danas dodatni dokazni materijal DRI koji se odnosi na jedan od aspekata spornog finansijskog poslovanja DIK-a.\nPristup finansijskom rukovođenju u DIK-u poljuljao je kredibilitet ove ključne institucije u izbornom procesu i čitav ovaj važan proces nepotrebno opteretio. CGO je, do sada, povodom nekih od identifikovanih slučajeva nepravilnosti podnio tri krivične prijave Vrhovnom državnom tužilaštvu zbog zloupotrebe položaja i, po informacijama koje imamo od Tužilaštva, već su dva slučaja u fazi izviđaja.\nČinjenica da DIK do sada nikada nije bio predmet revizije od strane DRI je, izgleda, opustila odgovorne u toj instituciji što je rezultiralo zabrinjavajućim odnosom prema javnim sredstvima.\nCGO izražava nadu da će Senat DRI uvažiti preporuku nadležnog senatora i uvrstiti u Godišnji plan revizije DRI za 2021.godini i finansijsko poslovanje DIK-a za 2020. godinu.


Krče put za tri škole pod jednim krovom\nFoto: Nedžad Uglješa | Krče put za tri škole pod jednim krovom\nMirsada Lingo Demirović 11.10.2017 08:43\nSARAJEVO - Ministarstvo za obrazovanje, nauku i mlade Kantona Sarajevo poslalo je instrukcije svim školama u ovom kantonu da učenici više ne mogu koristiti termin B/H/S, nego da se moraju odlučiti, oni i njihovi roditelji, koji jezik hoće da im bude upisan u knjižicu na kraju godinu - da li bosanski, hrvatski ili srpski.\nInstrukcija je izazvala žestoke reakcije u javnosti, a njoj se protivi većina roditelja, ali i neki poslanici u Skupštini Kantona Sarajevo.\nSarajka Lejla (prezime poznato redakciji), majka učenice petog razreda, kazala nam je da joj je kćerka došla s ovom informacijom iz škole i da je obavijestila da mora da upiše koji jezik će joj stajati na kraju u diplomi i knjižici.\n"Rekla sam joj da ako ne može zapamtiti neka zapiše i kaže nastavnici da je njena mama rekla da joj upiše engleski jezik ako ne može podjednako da uči i srpski i hrvatski i bosanski", kazala je Lejla.\nDijana Ćirić-Parla iz Vijeća roditelja Kantona Sarajevo ističe da oni nisu dobili konkretnu odluku Ministarstva i da ne znaju šta u njoj tačno piše.\n"Sve što znamo, znamo od medija. Ono što možemo reći je da smo protiv bilo kakve segregacije. Dok ne vidimo šta konkretno piše, ne možemo govoriti o tome", kaže Ćirić-Parla. Na naš upit da li ovo znači da će u budućnosti djeca u Kantonu Sarajevo imati tri škole pod jednim krovom, odgovara da su u BiH tri naroda konstitutivna, te da postoji nova strategija kada je u pitanju obrazovanje.\n"Nas zanima da li ova instrukcija znači da će djeca kao i dosad pohađati školu zajedno, a na kraju odlučivati koji jezik će im stajati u knjižici i diplomi. Ako to ne podrazumijeva to, nego odabir jezika koji će učiti i time i odabir nastavnog plana i programa, to je onda nešto drugo", kazala je Ćirić-Parla, koja nije željela dalje komentarisati, istaknuvši kako će se Vijeće roditelja oglasiti saopštenjem.\nKlubovi poslanika u Skupštini Kantona Sarajevo iz vladajućih stranaka, kako saznaju "Nezavisne", najavili su za danas sastanak s ministrom kako bi ih upoznao o instrukciji.\n"Nećemo dozvoliti tri škole pod jednim krovom. Zanima nas ko je pripremio tu odluku u Ministarstvu i zašto je ministar takvu odluku potpisao ne analiziravši je", kazao je "Nezavisnim" Mirza Čelik, poslanik SDA u Skupštini KS.\nSabina Ćudić, potpredsjednica Naše stranke i poslanica u Skupštini Kantona Sarajevo, rekla je da je odluka Ministarstva diskriminatorna po više osnova.\n"U njoj nije precizirano da onima koji svoj jezik imenuju kao srpski i hrvatski mora biti organizovana nastava u skladu s normama tih jezika. Otvorena je mogućnost da prosta većina odluči za cijelu školu na kojem jeziku će se nastava u njoj izvoditi", izjavila je Ćudićeva.\nVećina direktora osnovnih škola koje smo juče kontaktirali nije bila raspoložena za priču, samo su nam kratko odgovorili da su sve škole dobile instrukciju i da na pitanja treba da odgovara resorno ministarstvo.\nIz Ministarstva, na čijem čelu je Elvir Kazazović, juče nismo uspjeli dobiti odgovor zbog čega su izmjene bile potrebne na ovaj način i u ovom trenutku, kao i kako misle to provesti u praksi. Nisu odgovorili ni na pitanje šta s djecom čiji se roditelji ne izjašnjavaju kao pripadnici jednog od tri konstitutivna naroda, na kojem jeziku će oni pohađati nastavu i kako će se ta nastava odvijati.\nIako ministar nije dao izjavu za nas, on je za federalne medije rekao da je odluka donesena kako bi se obrazovanje uskladilo s kantonalnim ustavom, a nakon inicijative roditelja jednog osnovnoškolca Bošnjaka.\n"Vidjet ćemo dokle će ovo otići, ne mogu ni ja pretpostaviti. Kad vam neko ukaže na takve nedostatke, mi to moramo korigovati. Ustav se mora poštovati. Ne smijemo ni pomisliti koliko će to budžetskih sredstava iziskivati, koliko novouposlenih i u koju krajnost može otići", kazao je Kazazović.


Sarajevo ostalo bez plina, nije ostalo još puno toga što bi ministar Džindić mogao ugasiti | Dnevnik.ba\nMilomir Draganić, direktor "Gas prometa" iz Zvornika, potvrdio je za "Nezavisne novine" da je isporuka plina Sarajevu obustavljena jučer zbog toga što je 30. rujna istekao ugovor, a novi još nije potpisan.\n"Mi smo imali sastanak, predstavnici resornih ministarstava entitetskih vlada i predstavnika 'BH gasa'. Mislio sam da smo se dogovorili, ali očigledno je da nismo. 'BH gas' čak nije potpisao ugovor o transportu ni sa 'Srbijagasom', tako da je obustavljena isporuka plina i kroz Srbiju i kroz RS", kazao je Draganić.\nOn je rekao kako je za danas u Sarajevu dogovoren sastanak sa predstavnicima Vlade FBiH i "BH gasa" te da će sve biti poznato danas popodne.\nU tvrtci "BH gas" su prošlog tjedna rekli da Federacija BiH neće ostati bez plina jer se sve obveze prema distributeru izmiruju na vrijeme.\nU šali se mogu čuti komentari kako nakon ovoga slučaja nije ostalo još puno stvari koje ministar Nermin Džindić može ugasiti.


Nastavak sukoba u Egiptu\nPeščane barijere koje su postavili demonstranti u blizini Kairskog univerziteta, 23. jul 2013.\nPrivremeni predsednik Adli Mansur kasno sinoć u prenosu na TV poručio građanima da je pomirenje neophodno kako bi zemlja krenula napred\nU Egiptu se i danas nastavljaju smrtonosni sukobi, uprkos pozivima privremenog predsednika da građani ostanu mirni i uzdrže se od nasilja. Funkcioneri ministarstva zdravlja navode da je u sukobima, koji su se dogodili u blizini mesta, gde su pristalice zbačenog predsednika Mohameda Morsija održavale miran protest na Kairskom univerzitetu univerzitetu, stradalo bar šest i povređenono 33 ljudi.\nDo sukoba je došlo nekoliko sati pošto je privremeni predsednik Egipta pozvao građane da ostanu mirni i uzdrže se od nasilja, posle još jednog kruga smrtonosnih sukoba u Kairu.\nPrivremeni predsednik Adli Mansur je kasno sinoć u prenosu na državnoj televiziji poručio građanima da je pomirenje neophodno kako bi zemlja krenula napred.\n„Želimo da okrenemo novi list, oslobodimo se predrasuda, mržnje i podela. Moramo da ohrabrimo svakog ko nastoji da učini nešto za ovu zemlju, a ne da ga uništimo. Vreme je da uspostavimo zemlju zasnovanu na pomirenju sa prošlošću u ime budućnosti“.\nMansur je to izjavio posle sukoba između pristalica i protivnika zbačenog predsednika Mohameda Morsija u Kairu.\nPolicija je saopštila da je sukob počeo bacanjem kamenica, dok je jedna grupa Morsijevih pristalica za vreme protestne šetnje prolazila blizu Trga Tahrir. Tom prilikom stradale su najmanje četiri osobe, dok su desetine povređene.\nJedan od učesnika protesta protivnika svrgnutog predsednika kaže da je sukob eskaliralo veoma brzo.\n„Nalazili smo se u blizini Trga Tahrir odmah do mosta Kasr el-Nil i čuli pucnjavu i vatromet i tada je došlo do sukoba između anti-Morsijevih demonstranata i učesnika šetnje, koji su se kretali ka američkoj ambasadi“.\nMuslimansko bratstvo svakodnevno održava proteste širom Egipta još od 3. Jula, kada je Morsi zbačen sa vlasti, zahtevajući da bivši predsednik bude pušten an slobodu i vraćen na položaj.\nMorsi je funkciju predsednika obavljao svega godinu dana, i to kao prvi demokratski izabrani predsednik Egipta, posle svrgavanja dugogodišnjeg lidera Hosnija Mubaraka 2011.


Na ime pomoći optuženima, koje terete za zločine od početka 1998. do kraja 2000. godine izdvojeno je 1,5 miliona evra. Ministar pravde u Haradinajevom kabinetu Abelard Tahiri izjavio je da se izdvojena suma može povećati u zavisnosti od broja optuženih i troškova koje će imati advokati i porodice optuženih.\nSkupština samoproglašenog Kosova je 2015. godine usvajanjem odluke o prihvatanju specijalizovanih veća usvojila i odluku o formiranju fonda za pomoć optuženim pripadnicima OVK-a. U okviru Ministarstva pravde formirana je posebna Kancelarija za pružanje pomoći na čijem je čelu Driton Lajći, savetnik predsednika kosovskog parlamenta, a prema saznanjima Srne u timu za odbranu optuženih pripadnika takozvane OVK nalaze se najuticajniji kosovski advokati.\nUz njih će, kako Srna saznaje, biti angažovan i tim advokata iz Londona koji je branio Ramuša Haradinaja u dva navrata u Haškom tribunalu.\nSve dok Tužilaštvo ne bude imalo dokaza za utemeljenu optužnicu protiv potencijalno okrivljenih za zločin počinjen nad braćom Bitići, svako naše javno saopštenje o ovom slučaju može da bude kontraproduktivno, kaže tužilac za ratne zločine Snežana Stanojković.


Muзеји за 10 | Народни музеј\nPočetak: 13. 05. Kategorija: Manifestacije Mesto: Narodni muzej\nManifestacija Muzeji za 10, peti put po redu, održava se od 13 do 19. maja 2019. i obuhvatiće obeležavanje Međunarodnog dana muzeja, Evropske noći muzeja i Nacionalne nedelje muzeja. Svake godine najveća nacionalna muzejska inicijativa privuče oko 200.000 posetilaca.\nOvogodišnja tema, ujedno i tema Međunarodnog dana muzeja, Muzeji kao središta kulture: budućnost tradicije, fokusiraće se na novu ulogu muzeja kao aktivnih učesnika u njihovim zajednicama. Nekada statične institucije, muzeji redefinišu svoju ulogu kako bi postali interaktivniji, još više okrenuti ka publici i zajednici, fleksibilniji, prilagodljiviji i dinamičniji. Muzeji postaju stecišta kulture i funkcionišu kao platforme u kojima se spajaju kreativnost i znanje, a posetioci mogu da učestvuju u stvaranju, razmenjuju ideje i međusobno komuniciraju.


- Da li su štetne tablete za kontracepciju\nTablete za kontracepciju koriste mnoge žene kako bi sprečile neželjenu trudnoću. Ali da li su one zaista sigurne i da li mogu štetno uticati na naše zdravlje? Evo nekoliko informacija o štetnim stranama uzimanja tableta za kontracepciju. Procenjeno je da preko 18 miliona žena koristi tablete za kontracepciju kako bi sprečile neželjenu trudnoću. Postoje razne tablete za kontracepciju i sve one sadrže progestin i estrogen u različitm količinama. Postoje mnoge prednosti korištenja tableta za kontracepciju, one pomažu u prevenciji raka materice i raka jajnika i smanjuju grčeve tokom menstrualnog ciklusa. Međutim, pojavila su se mnoga izvešća o nuspojavama ovih tableta. S obzirom na brojna izvešća o nuspojavama tableta za kontracepciju, sprovedene su brojne studije koje imaju zadatak da odrede realne štetne posledice ovih tableta po zdravlje žena.\nViše iz ove kategorije: « Da li su štetne pilule za dan poslije\tDa li je zdravo piti mleko »


FAS opet privremeno obustavio proizvodnju\n14 Jun 2013 - 15:44 Vesti Link\nKako prenosi Tanjug, Kompanija Fijat Automobili Srbija na kratko je obustavila proizvodnju vozila zbog kašnjenja isporuke komponenti.\n"Uprkos činjenici da je došlo do kratkog prekida u isporuci i proizvodnji modela 500L, kompanija FAS uverava da će prekid biti kratkotrajan i da su preduzete sve mere kako bi se situacija stabilizovala", piše u saopštenju FAS-a.\nKašnjenje globalnog Fijatovog dobavljača "Selmat" sa isporukom komponenata za fijat 500L doveo je do kratkog obustavljanja proizvodnje ovog modela za Veliku Britaniju, kao i proizvodnje modela sa volanom sa leve strane za ostala tržišta.\nPrepreku nastavku proizvodnje stvara i činjenica da u ovom trenutku nema dovoljno dodatnog prostora za skladištenje novih automobila koji čekaju finaliziranje.\nDo sada je na lageru spakovano 800 vozila fijat 500L za britansko tržište sa volanom s desne strane, a 400 vozila namenjenih ostalim tržištima, biće skladišteno usled nedostataka komponenti.\nFAS uvek nastoji da ispuni obaveze i bude spreman za sve izazove koje tržište može da donese, čak i u trenucima kad se potencijalni problem pojavi van okvira same kompanije. FAS veruje da će bez obzira na novonastalu situaciju ispuniti sve svoje obaveze prema kupcima, kao i da će prekid biti nadoknađen efikasnim radom, navodi se u saopštenju.\nI u maju je bila prekinuta proizvodnja u dve fabrike u Evropi od kojih je jedna u Srbiji, zbog dobavljača. Fijat je tada saopštio da je prekinuta proizvodnja u dve fabrike u Evropi od kojih je jedna u Srbiji, zato što nisu primili komponente od dobavljača.\nFoto: arhiva Autoblog.rs / Fiat\nčitanja : 774\nA da je FAS stao zbog nas, onda bi o tome pisala cela Italija.\nOvako nema veze, stici ce vec delovi, ko prosli put.\nAutor B.M. 14 Jun 2013, 18:03\nJesu ono thule kandže,sa stopom koja ide ispod gume rama vrata,pa će gumi šteti,šteta na fiat sam ne može da napravi original,bezveze\nAutor bubamara 14 Jun 2013, 18:15


Milojević prošao u drugo kolo Karšija, Krstin eliminisan u tri seta\nSrpski teniser Nikola Milojević plasirao se u drugu rundu Čelendžera u Karšiju savladavši uzbekistanskog tenisera Sanjara Fajzijeva sa 6:4, 6:2, dok to nije uspeo da učini Peđa Krstin koji je poražen od Jukija Bambrija posle preokreta 4:6, 6:4, 6:3.\nMilojević eliminisao duplo bolje rangiranog tenisera na startu turnira u Turskoj\nMladi srpski teniser Nikola Milojević uspešno je otpočeo takmičenje na Čelendžeru u Batmanu pošto je eliminisao ruskog predstavnika Jevgenija Donskoja sa 6:7(5), 6:4, 6:4.\nKrstin osvojio turnir u Grčkoj pobedom u srpskom finalu\nMladi srpski teniser Peđa Krstin osvojio je fjučers u grčkom Heraklionu, pobedom nad sunarodnikom Nikolom Milojevićem sa 6:4, 7:6 (3).\nNije mogao protiv Karlovićevih servisa: Milojević poražen u drugom kolu Dizeldorfa\nSrpski teniser Nikola Milojević nije uspeo da napravi još jedan uspeh na turniru u Dizeldorfu pošto je eliminisan u drugom kolu od Hrvata Iva Karlovića sa sa 6:4, 7:5.\nMilojević ostvario prvu pobedu na ATP turnirima i prošao u drugo kolo Dizeldorfa\nSrpski teniser Nikola Milojević ostvario je svoju prvu pobedu na ATP turnirima u seniorskoj konkurenciji pošto je na startu takmičenja u Dizeldorfu bio bolji od igrača iz Bosne i Hercegovine Mirze Bašića sa 6:2, 5:7, 6:4.\nSrbija ima šest predstavnika na Vimbldonu: Jelena igra u dublu, a Ziki u miksu\nNajbolji teniser sveta Novak Đoković u četvrtfinalu Vimbldona igra protiv Čeha Tomaša Berdiha (14 časova, teren broj 1), a pored njega Srbiju će devetog dana takmičenja predstavljati i Nenad Zimonjić, Jelena Janković, te juniori Laslo Đere, Nikola Milojević i Nina Stojanović.\nPonedeljak na Vimbldonu: Prvo JJ i Ziki, pa juniori, Novak oko 18 časova\nSedmog dana Vimbldona u tenisu na terene od predstavnika Srbije izlaze Novak Đoković, Nenad Zimonjić, Jelena Janković i juniori Nikola Milojević i Nina Stojanović.\nNišta od finala i borbe za juniorsku titulu u Parizu, poraz Milojevića od Zvereva\nMladi srpski teniser Nikola Milojević nije uspeo da se plasira u finale juniorskog Rolan Garosa, pošto je u polufinalu poražen od nemačkog predstavnika Aleksandra Zvereva sa 7:5, 6:1.\nMilojević slomio otpor Kvincija za plasman u polufinale juniorskog Rolan Garosa\nNikola Milojević plasirao se u polufinale juniorskog Rolan Garosa pošto je u četvrtfinalu pobedio Italijana Đanluiđija Kvincija sa 7:6 (2), 6:2 posle 97 minuta igre.\nMilojević ubedljiv u Parizu, za 47 minuta igre, uz jedan izgubljen gem do četvrtfinala\nDrugi nosilac juniorskog Rolan Garosa Nikola Milojević plasirao se u četvrtfinale pošto je sa 6:1, 6:0 savladao Meksikanca Lukasa Gomeza.\nNikola Milojević iznenađujuće eliminisan na startu nadmetanja parova u Parizu\nNaš najbolji mladi teniser, Nikola Milojević, nije uspeo da sa Klemenom Gensom iz Belgije opravda ulogu favorita u dubl konkurenciji na juniorskom Rolan Garosu.\nMilojević poražen, najbolji junior sveta bez polufinala Australijan opena\nNajbolji junior sveta u tenisu, Nikola Milojević, nije uspeo da opravdava ulogu favorita u Melburnu jer je ostao bez plasmana polufinale Australijan opena u konkurenciji najvećih nada "belog sporta".\nMilojević lako do četvrtfinala juniorskog Australijan opena\nNikola Milojević plasirao se u četvrtfinale juniorskog turnira u Melburnu pobedivši u trećem kolu Austrijanca Lukasa Midlera sa 6:4, 6:2.\nMilojević uz mnogo napora do trećeg kola u Melburnu\nNajbolji junior sveta Nikola Milojević morao je prilično da se pomuči ne bi li se plasirao u treće kolo Australijan opena u konkurenciji novih teniskih nada, jer je tek posle tri seta, rezultatom 6:2, 1:6, 8:6, savladao domaćeg takmičara Olivera Andersona.\nMilojević silovito započeo napad na juniorsku titulu Australijan opena\nNajbolji junior sveta, srpski teniser Nikola Milojević, odlično je započeo pohod ka tituli na Australijan openu savladavši Filipinca Hurensea Zosima Mendozu sa 6:3, 6:1.\nSubota: Bojana protiv Kimiko, JJ i Ziki u dublu, kreće juriš naših juniora\nSrpski tenis će imati pet predstavnika koji će izaći na teren šestog takmičarskog dana na Australijan openu.\nNoletov sparing partner - Nikola Milojević, najbolji junior sveta\nUoči nastupa u trećem kolu Australijan opena, Novak Đoković je za sparing partnera imao najboljeg juniora sveta, našu novu tenisku nadu Nikolu Milojevića.\nArmenulić: Milojević ima kvalitete da bude među deset najboljih tenisera sveta\nPočetak 2013. godine ponovo je stavio u fokus srpski tenis. Ne samo u konkurenciji seniora, već i juniorskoj, gde je Nikola Milojević postao prvi igrač sveta.\nKralj seniora čestitao kralju juniora: Bravo Nikola, rođena je nova nada srpskog tenisa!\nNajbolji seniorski teniser sveta Novak Đoković čestitao je istu titulu sunarodniku u juniorskoj konkurenciji, Nikoli Milojeviću.\nMilojević ponovio Tipsarevićev uspeh, postao prvi junior sveta!\nMladi srpski teniser Nikola Milojević pobednik je juniorskog turnira G1 kategorije u Kostariki i tako je postao prvi junior na svetu.\nMilojević eliminsan na startu juniorskog US opena\nJedini srpski predstavnik u muškoj konkurenciji u takmičenju juniora na US openu, Nikola Milojević, nije uspeo da prebrodi prvu rundu.


Vreme 562 - Meridijani\nNjujork: Sirija – novi član SB-a\nSirija, država koju američka administracija optužuje da podržava terorističke grupe poput Hezbolaha, postala je članica Saveta bezbednosti UN-a. Na generalnoj skupštini UN-a za Siriju je glasalo 160 država, što je znatno iznad dvotrećinske većine, neophodne za izbor članice u petnaestočlani Savet bezbednosti. Njeno članstvo će trajati dve godine, a počinje 1. januara 2002. Portparol američke diplomatije Ričard Baučer nije želeo da otkrije kako je glasao predstavnik SAD u svetskoj organizaciji, ali je ponovio zabrinutost američke administracije zbog veza koju vlada u Damasku održava sa terorističkim grupama. "Niko nije presrećan zbog ishoda, ali bismo bili još nesrećniji da smo pokušali ozbiljno da se suprotstavimo i omanuli", izjavio je jedan neimenovani izvor u Stejt departmentu. Otvoreno suprotstavljanje sigurno bi razgnevilo arapske zemlje koje za sada, neposredno ili obzirno, podržavaju široku koaliciju za koju se zalažu SAD u borbi protiv talibanskog režima u Avganistanu. Međutim, članstvo Sirije može biti i povoljna okolnost za svetske napore u obračunu sa terorističkim grupama. Sirija će ubuduće javno morati da se izjašnjava u okviru Saveta bezbednosti o rezolucijama UN-a, što će ujedno biti i barometar za raspoloženje ove države po pitanjima terorizma.\nU Ruandi je izabrano ni više ni manje nego 260.000 sudija koji će suditi u postupcima protiv hiljade građana za ratne zločine počinjene tokom sukoba 1994. godine. Suđenja će se, međutim, odvijati na tradicionalan način koji samo podseća na sudsku praksu evropskih zemalja. Prilikom odmeravanja pravde u Ruandi, ili gačača, kako se postupak tamo naziva, predstavnici zajednice na nekoj vrsti posela sude svojim sunarodnicima koji su osumnjičeni za zločine. Očekuje se da će gačača doprineti pomirenju u ovoj centralnoafričkoj državi u kojoj je tokom građanskog rata koji je besneo 100 dana stradalo više od pola miliona ljudi, mahom pripadnika manjine Tutsi. Ministar pravde u vladi Ruande kaže da će sudije najpre morati da prođu posebnu obuku. Prema pravilima gačače, sudije će pratiti osumnjičene do mesta zločina a od njih se očekuje da ispričaju šta se dogodilo, priznaju krivicu i traže oproštaj. Ako osumnjičeni ubede sudije u svoju nevinost, biće ponovo ravnopravni članovi zajednice. Oko 11.000 ovakvih suđenja biće obavljeno širom Ruande.\nGačača je drevni lokalni običaj u rešavanju sporova, ali se nije koristio od 1936, od kada je Ruanda postala belgijska kolonija. Vlada se odlučila na primenu drevnog rituala suđenja jer bi po sadašnjem tempu Ruandi bilo potrebno 200 godina da pred lice pravde izvede sve osumnjičene. Od 1994, naime, održano je samo 13 suđenja u skladu sa savremenim pravnim sistemom. A osumnjičenih za genocid i ostale ratne zločine je više od 110.000. Pred krivičnim tribunalom UN-a za Ruandu, u susednoj Tanzaniji suđenje čeka 54 osumnjičena, a trenutno se vodi 17 postupaka.\nRio de Žaneiro: Sivam\nBrazilska vlada pokrenula je projekat Sivam, težak više od milijardu američkih dolara, kojim će se iz vazduha pratiti stanje u amazonskoj regiji kako bi se sprečilo dodatno uništavanje najveće prašume na svetu. U amazonskoj oblasti, velikoj koliko i Evropa, uništavanje prašume traje decenijama, što prouzrokuje makroekološke posledice i razara ozonski omotač koji štiti Zemlju od štetnih UV i drugih zračenja. Pukovnik Paulo Števeš, direktor Sivama za komunikacije, kaže da će sistem omogućiti Brazilu, na čijoj se teritoriji nalaze dve trećine Amazona, da prati šta se dešava i u najzabačenijem delu prašumske oblasti. Radarski sistem Sivama imaće 20 stanica, a sistem između ostalog obuhvata i četiri satelitske stanice, tri osmatračka aviona, 14 detektora munja, 83 meteorološke stanice... Bar 1000 stručnjaka radiće u okviru Sivama. Nosilac projekta je američki gigant u pitanjima odbrane Rejtion, što je kod nekih u Brazilu izazvalo negodovanje. Pukovnik Števeš objašnjava da Amazon i pritoke nisu plovne tokom cele godine i da do sada vlada nije mogla da prati aktivnosti krijumčara, lovaca na retke vrste i drvoseče. Takođe, sumnja se da amazonska oblast, zbog ilegalnog biznisa, krije nekoliko aerodroma. Toko zlatne groznice osamdesetih, na primer, na severu Amazona u Brazilu otkriven je ilegalni aerodrom koji je u to vreme imao više poletanja i sletanja od frankfurtskog aerodroma.\nPredlog za uređenje >\nOpravka čovečanstva i uže\nSilvija Monros-Stojaković, filolog


Srpski programeri prestigli malinare, a može i mnogo bolje - PKS-RPK Novi Sad\nU trećem kvartalu 2016. godine suficit u bilansu usluga dostigao je čak 3,1 odsto BDP. Izvoz ove oblasti u 2015. godini bio je 611 miliona evra, a kada se isključe telekomunikacije, samo izvoz softvera bio je „težak“ oko 450 miliona evra.\nMeđutim, tu se nalazi i glavno ograničenje ove industrije, a to je nedovoljan broj kadrova, s obzirom da sa univerziteta godišnje izađe 1.000 do 1.500 stručnjaka, dok je tražnja neuporedivo veća. Postoje procene da se i svih 30.000 „ajtijevaca“ može zaposliti.\nDevizne rezerve porasle za 125 miliona evra\nDevizne rezerve Narodne banke Srbije iznosile su na kraju oktobra 2017. godine 10,76 milijardi evra, što je za 124,8…\nŠverceri zgrnu 400 miliona evra\nBudžet Srbije svake godine, po podacima Poreske uprave i Ministarstva finansija, izgubi gotovo 400 miliona evra u sivoj ekonomiji,…